Сурхондарёда блогер оиласига таҳдид бўлганини айтмоқда. Вилоят ИИБ ҳолатга муносабат билдирди - Bugun.uz\nСурхондарёда блогер оиласига таҳдид бўлганини айтмоқда. Вилоят ИИБ ҳолатга муносабат билдирди\n10:40 | 18-12-2021\nСурхондарё вилояти Олтинсой туманида яшовчи фуқаро Отабек Абдиевнинг уйига 3 декабрь куни бир гуруҳ ходимлар тергов бўйича тинтув ўтказиш учун келгани ҳақида видеомурожаат тарқалди. Вилоят Ички ишлар бошқармаси ахборот хизмати ҳолат юзасидан муносабат билдирди.\nКадр: YouTube / Nargiza Abdiyeva\nҚайд этилишича, фуқаронинг яшаш уйи ва ёрдамчи хўжаликларида ишга алоқадор ашёлар сақланаётган бўлиши эҳтимоли борлиги назарда тутилиб, прокуратура идораларининг санкциясига асосан унинг яшаш уйида қонунда белгиланган тартибда тинтув тергов ҳаракатлари ўтказилган.\nТинтув тергов ҳаракати давомида ишга алоқадор ашёлар аниқланмаган ва олинмаган. Ходимлар томонидан ноқонуний хатти-ҳаракатлар бўлмагани маълум бўлган.\nБлогер Наргиза Абдиева томонидан 17 декабрь куни эълон қилинган видеомурожаатда эса ходимлар унинг уйига бостириб кирмоқчи бўлгани, терговга алоқаси бўлмаса ҳам, уйидан гўё ашёвий далил топиш учун ҳаракат бўлаётганини айтган. Блогер бунга вилоят масъул ходим устидан Президент порталига шикоят хати ёзгани сабаб бўлганини таъкидлаган.\nАввалроқ Самарқанд вилояти Нарпай тумани прокурори Камолиддин Жавданов тадбиркорга таҳдид қилгани ҳақида хабарлар тарқалганди. Вилоят прокуратураси ҳолат юзасидан маълумот берган.


Нима қилиш керак? — Dilkashradio.com\nАссалому алайкум хурматли радио тингловчилар. Эфирда сиз азизлар учун берилиб бораётган эшиттиришларимиздан бири. Микрофон қаршисида эса мен Ғолиббек. Азиз тингловчи, хар бир масихий инсон гунохга ботиб юрган чоғида айрим нарсалар хақида деярли ўйламайдилар. Масалан жаноза хақида ёки аксинча мен қандай тўй қилишим керак деган саволлар деярли хеч кимни безовта қилмаса керак.\nЛекин кўпинча имонга келиб Раббимиз Масихга ишонганимиздан кейин айнан манашу саволлар кўпчилик биродарларни бироз қийнаб қўйиши турган гап. Келинг азиз тингловчи, ана шундай саволлардан бирини кўриб чиқайлик. Яъни мен оила қуриш вақтим келганида қандай тўй қилишим керак? Ёки кимга ўйланишим керак деган саволлар. Мен хизмат юзасидан кўп вилоятларда бўламан, шунда айрим биродарларнинг тўй маросимларида иштирок этишимга тўғри келади.\nМен шахсан шундай ўйлайман, биз қандай тўй қилишимиздан кўра, ким билан турмуш қураётганимиз мухимроқ бўлса керак. Бундай деб айтишимизга бир нечта сабаблар мавжуд. Масалан сиз уйланмоқчи бўлган қиз, имонлими ёки аксинча куёвтура имонлими? Манашу нарса энг мухими бўлса керак. Агар ушбу оила қураётганларнинг иккисидан бири имонли бўлса-ю, иккинчиси бунинг акси бўлса, келажакда бу оилада келишмовчиликлар келиб чиқиши мумкин.\nЁки тўй белгиланиб харажатлар қилинган пайтларда икки томоннинг ёки униси, ёки буниси ёшларимизнинг бири Масихий эканлигини билиб қолгудек бўлса, тўйнинг тўхтатилиши хам хеч гап эмас. Шахсан мен шундай воқеанинг гувохи бўлганман. Азиз тингловчи, шунинг учун хам турмуш қураётган пайтингизда иложи борича имонлилар билан турмуш қуришга харакат қилсангиз яхшироқ бўлар эди. Бундан ташқари имонли хотин ёки имонли эр Масихга ишонмайдиган инсон билан хаёт кечириши анча мушкул бўлади.\nЁшларимиз имонлилар билан севишиб турмуш қуришлари учун эса чўпонларнинг хам катта хиссаси бўлмоғи зарур. Бунинг учун чупонлар бошқа ибодатхоналар билан борди келди қилиб, ёшлар учрашувларини тез тез ташкиллаштириб турсалар мақсадга мувофиқ бўларди. Ўйлаймизки бундай учрашувлардан сунг имонли оилалар кўпайиб боради. Энди азизлар жаноза масаласига хам бироз тўхталиб ўтсак. Кўпинча биродарларимиз жаноза ўқилиш керакми, йўқми деган саволлар билан бир бирларига мурожат қиладилар.\nЖаноза ўқилиши билан мархум жаннатга кириб қолади деган гап йўқ. Ёки бунинг акси. Жанозанинг ўқилиши мархумнинг кейинги хаётида хеч нарсани ўзгартира олмайди. Шундай экан хохлаган инсон майли ўқисин. Бунинг хеч қандай ёмон жойи бўлмаса керак. Бу менинг шахсий фикрм эди. Қандай хал қилиш эса хар бир инсоннинг шахсий иши. Азиз тингловчилар, агар биродарлардан кимдир сизга ана шундай саволлар билан мурожаат қилсалар, жавоб беришдан олдин яхшилаб ўйлаб кўринг. Сабаби бу жуда жиддий холат. Ўйлайманки шароитга қараб иш тутиш доноликдан даракдир. Азизлар, шунинг билан бугунги эшиттиришимиз ўз нихоясига етди, хайр соғ омон бўлинглар.


28 Октябрь 09:49\nTASHKENT. Kazinform - Ўзбекистон аҳолиси Sputnik Light вакцинаси билан эмланади. Бу ҳақда Санитария-эпидемиологик осойишталик ва жамоат саломатлиги хизмати бошлиғи, Бош давлат санитария врачи Баҳодир Юсупалиев «РИА Новости»га берган интервьюсида маълум қилган. Бу ҳақда Kazinform Ўзбекистон ССВ матбуот хизматига таяниб хабар беради.\n— Ўзбекистонда Sputnik Lightдан фойдаланишга тайёрмиз. Мен ҳеч қандай тўсиқ кўрмаяпман, — дейди Б. Юсупалиев. — Менимча, биз вакциналар турини кенгайтиришимиз керак. Пандемия ҳали ҳам давом этмоқда. Вакциналар ва улардан фойдаланиш имконияти қанча кўп бўлса, эмлаш тизими шунчалик самарали ишлайди.\nЭслатиб ўтамиз, Россияга қурилиш соҳасида ишлаш учун юбориладиган 10 минг нафар ўзбекистонлик меҳнат мигрантларини эмлаш учун Россия Соғлиқни сақлаш вазирлиги томонидан янги турдаги вакцинанинг 12 минг дозаси олиб келингани ҳақида маълум қилинган эди.\nSputnik Light бир компонентли вакцина бўлиб, тўлиқ эмланиш учун вакцинанинг бир дозасини олиш кифоя қилади.\n#Марказий Осиё #Вакцина


Мухлислар “Нефтчи”ни табриклашди / CHAMPIONAT.asia\nМухлислар “Нефтчи”ни табриклашди\nТеглар : НефтчиСуперлига\nФарғонанинг “Нефтчи” жамоаси 2018 йилги Суперлига баҳсларида иштирок этиши маълум бўлди.\nДарҳақиқат, бу хабар "Нефтчи" ва унинг содиқ мухлисларига чексиз қувонч бағшида этди. 25 январь куни эрталабдан фарғоналик мухлислар “Нефтчи” жамоаси футболчиларини табриклаш учун “Нефтчи” СК стадионига етиб келишди. Жамоа аъзолари машғулотлар майдонида кўриниш беришлари билан ҳақиқий байрам бошланди.\nИшқибозлар дўмбира ва карнай-сурнай садолари остида уларни қарши олишди ҳамда машғулотларни тўлиқ кузатиб боришди. Жараён якунлангач, мухлислар футболчиларни бу қувончли воқеа билан табриклашди. Фурсатдан фойдаланган ҳолда, мухлисларни суҳбатга тортдик. Жамоанинг ашаддий мухлисларидан бири Сайдулло Қирғизбоев қуйидагича фикрларни билдириб ўтди.\n– Биринчи ўринда, барча “Нефтчи” мухлисларини Супер лигада иштирок этишимиз билан табриклаймиз. Кеча оқшом бу хабарни матбуотда ўқиб жуда ҳам хурсанд бўлдик. Илк хаёлимга келган фикр мухлислар билан бирлашиб, “Нефтчи” қароргоҳига бориш ҳамда жамоа футболчиларини табриклашни режа қилдик. Қийин даврларни бошдан ўтказган футболчиларга руҳий далда бўлиш истагида машғулотларга ташриф буюрдик. Мухлислар номидан Фарғона вилояти ҳокими Шуҳрат Ғаниев ҳамда ЎФА вице-президенти Умид Аҳмаджоновга катта раҳмат айтамиз. Айнан ушбу раҳбарларимиз жамоамизни қўллаб-қувватлашди. Янги мавсумдан умидимиз катта ҳисобланади. Футболчиларга шуни айтмоқчиманки, ўтган йилги натижаларни унутган ҳолда, фақат олға боришсин.\nБиз хар доим “Нефтчи” билан биргамиз! Қийин кунларда ҳам ғалабаларга бой дамларда ҳам уларни ёнида бўламиз, – деди Сайдулло Қирғизбоев.\nҚудратилло Маҳмудов – “Нефтчи” шонли тарихга эга жамоа эканлигини барчамиз яхши биламиз. Очиғи, Фарғона аҳли “Нефтчи”нинг тақдиридан жуда ҳавотирда эди. Ниҳоят, биз кутган кунлар етиб келди. Ҳозир хурсандчилигимни сўз билан ифодалай олмайман. Мухлислар клуби билан биргаликда янги мавсум учун тайёргарлик ишларини бугундан бошлаб юбордик. Янги мавсумда “Истиқлол”даги ўйинларда “Нефтчи”нинг ҳақиқий 12-ўйинчисига айланамиз ва муваффақиятларда уларга ҳамрох бўлмоқчимиз.\nАбдулазиз Абдувоҳидов – Эрталабдан “Нефтчи” машғулотларига келдик. Ҳақиқат ҳам футболчилар бизнинг ташрифимиздан бошлари осмонга етди. Жамоа машғулотларини байрамга айлантирдик. Бу албатта уларнинг кайфиятини кўтарди. Тўғри ҳозир мавсум бошланишига оз қолди. Лекин “Нефтчи” мураббийлари тез фурсат ичида жамоани етарли даражада кучайтириб оладилар деган фикрдамиз. Чунки мураббийлар билан суҳбатда бўлганимизда қисқа вақт ичида таркибни кучайтириш борасида муаммо бўлмаслигини айтиб бизни яна мамнун этишди,- деди “Нефтчи” мухлиси Абдулазиз Абдувоҳидов.\nТемурхўжа Абдухолиқов: "Футболчилар Фёдоров учун ўйнашди, биз мураббий истеъфога чиқарилишини истамаймиз" 26


Инновацион мактаблар – интеллектуал оилага дастлабки қадам — manzur.uz\nРеспублика “Оила” маркази ташаббуси билан республикамиз ҳудудларида бўлажак келин-куёлар учун инновацион мактаблар фаолияти йўлга қўйилмоқда.\nmanzur.uz / 24.10.2019 170\nАна шу янгича мактаблар ҳақида аҳолимизга кенг маълумот бериш, бундай оила мактаблари иш самарасини тарғибот қилиш мақсадида марказий нашрлар, етакчи электрон, теле-радио каналларнинг бир гуруҳ журналистлари ҳамда таниқли блогерлар учун Навоий, Бухоро вилоятларига пресс-тур ташкил этилди.\nИштирокчиларни Навоий шаҳри аэропортида “Оила” илмий-амалий тадқиқот маркази вилоят бошқармаси ҳамда Навоий шаҳар ҳокимлиги вакиллари кутиб олишди. Сўнг ОАВ ходимлари “Ёшлар маркази”даги “Бўлғуси келин-куёвлар инновацион мактаби” билан танишишди.\nМазкур мактабларда турмуш қуриш учун ФҲДЁга ариза берган ёшлар – бўлажак келин ва куёвлар ўқитилади. Ўқиш соатлари 3 кунда 18 соатлик дарслардан иборат бўлиб, мустақил ҳаёт остонасида турган ёшларга оилавий ҳаёт психологияси, оила бюджети ва иқтисоди, диний ва аҳлоқий тарбия, репродуктив саломатлик, оилада ҳуқуқий муносабатлар, муомала маданияти каби фанлардан сабоқ берилади. Бундан ташқари йигит ва қизлар алоҳида гуруҳга бўлиниб, интим муносабатлар, репродуктив ҳаёт дарслари олиб борилади. Уларда бўлғуси келин-куёвга ҳатто ота-оналар ҳам айтиб бера олмайдиган оила сир-асрорлари бўйича тушунчалар берилади. Ёшлар малакали психологлар, ҳуқуқшунослар, иқтисодчилар ва тиббиёт ходимларидан ўзларини қизиқтирган саволларга жавоб олишади. Мутахассислар ва оила инновацион мактаби илк битирувчиларининг таъкидлашича оила ришталарини мустаҳкамлашда, турмуш қурган жуфтликлар ҳаётида дуч келиши мумкин бўлган муаммоларга одилона ечим топишида бундай ўқув машғулотларининг аҳамияти катт\nБўлғуси келин-куёвлар инновацион мактаби» лойиҳаси доирасида «Оила» маркази ва Инха университети ходимлари ҳамкорлигида яратилган «Ўсмир қизларни мустақил ҳаётга, турмушга, рўзғор ишларини юритишга, ҳар томонлама оқила оила бекаси бўлишга тайёрлаб бориш учун мўлжалланган «Оила сабоқлари» деб номланган мобил илова ишга туширилган. Унда ёш келин-куёвлар учун оилавий ҳаётда керак бўладиган маслаҳатлар ўрин олган. Бу иловани «плей маркетдан» юклаб олиб бемалол фойдаланиш мумкин.\nШунингдек ёшларга «Мустаҳкам оилага йўлланма» номли энциклопедик ён дафтарча ҳам тақдим этилади. Уларда буюк алломаларимиз, таниқли ижодкорларимизнинг оилапарварлик, фарзандлик, келин-куёвлик, қайнона-қайноталикнинг муқаддас бурчларини англатишга, оилавий мустаҳкам ришталарни боғлашга ва ёшларимизнинг диний-ҳуқуқий билимларини оширишга хизмат қилувчи ибратли сўзлари, ривоят ва ҳикоятлар жамланган.\nИнновацион мактаблар лойиҳаси илк бор 2018 йилнинг август ойида пилот лойиҳа сифатида Паркент тумани ФҲДЁ қошида ташкил қилинган бўлиб, бундай таълим амалиётда яхши натижалар беради, деган хулосага келинди.\nМана бир неча ой бўлдики бундай ўқув жараёни барча ҳудудларда жорий этилган. Жумладан Навоий ва Бухоро вилоятларида ҳам шундай мактаблар иш олиб бормоқда. Уларда ўқиётган бўлажак келин-куёвлар бошида 3 кунлик ўқишга ўз вақтини қизғангани, кейинчалик машғулот жараёнларида уларда қизиқиш уйғонгани ва мутахассислардан ўзлари билмаган кўп маълумотларга эга бўлишганини, ўқишга қатнашганидан афсус қилмаслигини таъкидлашди. Ёш келин-куёвлар ва уларнинг ота-оналари инновацион мактабни ташкил этган Оила маркази ва ўқитган устозларига миннатдорчилик билдиришди. Ёшларнинг кўпчилиги айниқса психологлар, ҳуқуқшунослар олиб борган тренинглар, дин ва оила мавзусидаги ҳамда аҳлоқ-одоб, бола тарбиясига бағишланган дарслар жуда қизиқарли ўтганини айтди.\n“Оила” илмий-амалий тадқиқот маркази Навоий вилояти бошқармаси бошлиғи Маҳфуза Ҳамроева ўз тақдимотида журналистларни лойиҳанинг мазмун-моҳияти, ундан кўзда тутилган мақсадлар, олиб борилган пилот амалиётларнинг самараси ҳақида сўзлаб берди.\nМаълумот учун: Ҳозирда республиканинг вилоят ва туман марказларида 137 та инновацион мактаб фаолият олиб бормоқда. Уларнинг фаолиятига 400дан зиёд мутахасислар жалб этилиб, ҳозирга қадар 18 мингга яқин жуфтлик ёки қарийб 36 минг нафар бўлғуси келин-куёвлар ўқитилди. Таълим олган жуфтликлар орасида низолар ва ажрашиш ҳолатлари жуда кам кузатилди.\nЖурналист ва блогерлар Навоий вилоятидаги инновацион мактаблар битирувчиларига сертификат топшириш маросимида иштирок этишди. Пресс-турнинг иккинчи кунида иштирокчилар Бухоро вилоятидаги инновацион оила мактабларидаги ўқитиш жараёни билан танишиш учун жўнаб кетишди. У ердаги янгиликлар, ёшларни оилага тайёрлашнинг янгича ечимлари, уларнинг бориши ва самараси, лойиҳанинг аҳамияти борасидаги фикр-мулоҳазалар, таклифлар билан навбатдаги мақоладамизда таништирамиз.\nМанзура БЕКЖОНОВА, Тошкент-Навоий\nKalit so`zlar: инновацион мактаб, оила маркази\nmanzur.uz / 27.01.2020 93\nmanzur.uz / 26.01.2020 307\nmanzur.uz / 21.01.2020 55\nmanzur.uz / 20.11.2019 95\nmanzur.uz / 03.11.2019 93


Мирзиëевни Нобель мукофотига тавсия қилган депутат $500 пора билан қўлга олинди « Ўзбекистон Халқ Ҳаракати\n01 October 2018 - 17:50\n“Озодлик” радиосининг хабар беришича, Ўзбекистон ҳуқуқни муҳофаза қилиш органидан юборилган расмий ҳужжатга кўра¸ Халқ депутатлари Наманган вилоят кенгаши депутати Олимжон Тўхтаназаров 22 сентябрь куни маҳаллий вақт билан соат 15 лар атрофида Чуст туманида аризачи аëлдан 500 АҚШ доллари миқдорида пора олаëтган пайтда қўлга олинган.\nНаманган вилоят прокуратураси Уюшган жиноятчилик ва коррупцияга қарши кураш бўлими терговчиси Охунжонов воқеа юзасидан очилган 237-2-2018-200-сонли жиноят иши бўйича Тўхтаназаровни айбланувчи сифатида ишга жалб қилган, у шу кунда ҳибсда қолмоқда.\nВилоят кенгаши депутати Ўзбекистон Жиноят Кодексиниг 168-моддаси 3 қисми «в» банди (Хизмат мавқеидан фойдаланиб фирибгарлик жинояти содир этиш) ва 28-, 211- моддаси, 1- қисмида (Пора беришга суиқасд қилиш) кўзда тутилган жиноятларни содир этганликда гумонланмоқда.\nВоқеага оид расмий тафсилотлар\nНаманган вилоят прокуратураси 23 сентябрь куни чиқарган қарорда ëзилишича¸ поплик собиқ мактаб директори М.И. (аризачининг шахси Озодликка маълум¸ аммо тергов жараëни давом этаëтгани боис¸ эълон қилинмаëтир – таҳр.) ўз устидан чиқарилган суд ҳукмидан норози бўлиб депутат Тўхтаназаровга мурожаат қилган. Депутат суд ҳукмини бекор қилиш ва аëлни ишига қайта тиклаб беришни ваъда қилган ва прокуратура ҳужжатида ëзилишича¸ эвазига 500 доллар пора сўраган. Аëл бу тамагирлик ҳақида 20 сентябрь куни ДХХга хабар қилган ва 22 сентябрь куни Тўхтаназаров аëлдан пулни олаëтган пайтда вилоят прокуратураси ва ДХХ ходимлари томонидан қўлга олинган.\n22 сентябрь куни ушланган депутат Олимжон Тўхтаназаров эҳтиëт чораси сифатида ҳибсга олинган.\nБу воқеадан ўн кунча вақт ўтганига қарамай¸ Тўхтаназаров аъзоси бўлган Ўзбекистон Либерал-демократик партияси бу воқеа ҳақида на хабар ва на муносабат билдирди.\nНорасмий версия – “маҳаллий раҳбарлар ўчи”\nНаманганлик депутат билан Facebookдаги мунозаралар пайтида танишганини айтган Ўтюраклар клуби етакчиси Мўътабар Тожибоева¸ Тўхтаназаровнинг қўлга олинишини маҳаллий раҳбарларнинг фаол депутатни “йўқ қилиш уриниши” сифатида талқин этади.\n– Бу йигит жиноий кирдикорлари фош қилинаëтган маҳаллий раҳбарларнинг тинчини бузди. Айнан шунинг учун ҳам уни йўқ қилишга қарор қилишган. У ҳукуматнинг эмас¸ маҳаллий раҳбарларнинг тазйиқига учради. У ўз саҳифасида, масалан, Наманган вилоят молия тизимидаги кирдикорлар ҳақида ҳам ëзган. Умуман¸ Наманган вилоятидаги коррупцион жиноятлар ҳақида кўп нарса ëзган¸ депутат сўровлари киритган. Бу ҳақда ўз саҳифасида кимга¸ қайси масала бўйича сўров юборганини ëзиб келган¸ дейди Тўхтаназаров фаолиятини Facebook орқали кузатиб келган ҳуқуқ фаоли.\nНаманган вилоят кенгаши депутати Олимжон Тўхтаназаровнинг Facebook саҳифасидаги сўнгги пости 15 сентябрь куни эълон қилинган.\nБу постига Поп туманидаги Ғурумсарой қишлоғидаги йўллар суратини илова қилган депутат¸ “Автомобиль йўллари давлат Қўмита раисидан ушбу масала юзасидан асосли тушунтириш бериш”ни сўраган.\n“Балки, муаммони негизи ёш тажрибасиз кадрни Поп туманига раҳбар этиб қўйилганидадир. Балки, ўрнига бошқа тажрибалироқ қадрни алмаштириш лозимдир! Энди буни тегишли Қўмита раисининг ҳукмига хавола этсакда, раҳбар келганда ҳам кўп тажрибага эга шу соҳани мутахассиси бўлган одамгина келишини умид қиламиз! Акс холда, ҳозирдан баттар бўлиши аниқ!!!” (имло муаллифники – таҳр.) деб тугатган 15 сентябрь кунги постини наманганлик депутат.\nОлимжон Тўхтаназaров ким?\nЎзбекистон Либерал-демократик партияси аъзоси, Халқ депутатлари Наманган вилоят кенгаши депутати¸ ЎзМТРК таркибидаги каналлардан бирида режиссёр бўлиб ишлаган 50 яшар Олимжон Тўхтаназаров жорий йил май ойида президент Шавкат Мирзиëевга бирваракайига Ўзбекистон қаҳрамони¸ Нобель ва ҳатто Оскар мукофотларини бериш ташаббуси билан ўртага чиққан эди.\n– Халқ берган ваколатдан фойдаланиб Швейцариядаги Нобель мукофоти таъсисчиларидан (Нобель мукофотлари Швеция Қироллик академияси томонидан берилади – таҳр.) Ўзбекистон президенти Шавкат Миромонович Мирзиëевга Нобель мукофотини беришларини сўрайман. Адабиëт бўйича ҳам олса арзийди. Чунки президент адабиëтга эътибор бермоқда. Тинчлик соҳасида ҳам¸ чунки Ўзбекистонда тинчлик ҳукмрон. Илм-фан соҳасида ҳам бемаллол ола олади. Журналистика фанига эътибор қаратиб мана университет ҳам очворди. Шу кўнглим сезиб турибди¸ бугун ë эрта Швейцариядагилар (Швеция билан адаштирмоқда – таҳр.) ўзлари келиб ҳурматли юртбошимизга Нобель мукофотини бериб кетади. Бунга шак-шубҳа йўқ¸- деган эди 25 май куни Озодлик мухбири билан суҳбатда Олимжон Тўхтаназаров.\nОзодлик орқали жамоатчиликка ëйинланган бу мурожаатидан кейин Тўхтаназаров ижтимоий тармоқлардаги ўзбекистонлик юзерлар орасида шахсга сиғиниш ва хушомадгўйлик тарғиботчиси сифатида кулгу ва эътирозларга сабаб бўлган эди.


Корхона банкдан 2015 йил январь ойи иш хакисини 50%ини февраль ойида пластик карточка оркали олди. Бирок чек оркали накд олмок булиб банкка мурожаат килганда январь ойи иш хакисидан ушланадиган соликлар туланганлигини далилни курсатишни суради. 2014 йил якунлари буйича корхона ЭРИ калити оркали хисоботларни такдим этди ва бироз вакт утгач солиштирма далолатнома нусхасини олди. Унда карздорлик маджуд эмас эди, балки ортикча пуллар хам бор эди. Шу солиштирма далолатномани асос килиб банкка хат билан топширди. Бирок солиштирма далолатномада туман солигининг мухри ва имзоси булмаганлиги учун банк бу солиштирма далолатномани хисобга олмади ва корхонага 2015 йил январь ойи иш хаки олиш учун чекка имзо куймади. Банкнинг бу харакати канчалик тугри, зеро 2015 йил барча ташкилотлар электрон куринишда солик хисоботларини такдим этишлари шартку?\nОтвет от 03.04.2015\nШунингдек, Ўзбекистон Республикасида банклар томонидан пул муомаласига доир ишларни ташкил этиш тўғрисидаги йўриқномага (янги таҳрири)2 кўра, юридик шахслар банкка жамоа шартномасида ёки бошқа локал меъёрий ҳужжатларда назарда тутилган меҳнатга ҳақ тўлашнинг муддатлари тўғрисидаги маълумотларни касса буюртманомалари воситасида тақдим этадилар (35-банд). Банклар хомчўт (прогноз) қилинаётган чоракнинг бошланишидан 30 кун олдин асосий талаб қилиб олингунча депозит ҳисобварағига хизмат кўрсатилаётган юридик шахслардан касса буюртманомаларини оладилар (8-бандининг биринчи хатбоши).\nТижорат банкларида касса ишини ташкил этиш, инкассация ва қимматликларни ташишга доир йўриқномага (янги таҳрири)3 биноан банк кассасидан нақд пул бериш хўжалик юритувчи субъектларга пул чеклари бўйича амалга оширилади (89-банднинг «а» кичик банди).\nШу тариқа, юридик шахс нақд пул олиш мақсадида банкка хомчўт (прогноз) қилинаётган чоракнинг бошланишидан 30 кун олдин касса буюртманомани, нақд пулни бевосита олаётганда эса пул чекини тақдим қилади.\nКорхона кассасига 2017 йилнинг 8 август санасида банкдаги асосий ҳисоб-рақамдан корхона ходимларининг 2017 йил июн ва июл ойлари иш ҳақини тўлаш мақсадида нақд пул кирим қилинди.... Далее\nИш хаки олишга банк чекини кимлар тулдиради? Чеклар фойдалинилгач банкка кайтариладими? Чеклар кайси хукукий хужжатлар билан нормаллаштирилади?\n1. 2018 йил январь ойи учун режадаги иш кунларини аниқлашда 1 январь байрам куни сифатида қараладими ёки Бандлик ва меҳнат муносабатлари вазирлигининг тегишли маълумоти бўлмагунча фақатгина якшанба (беш кунлик иш режимида ишлайдиганларда шанба ҳам) дам олиш куни деб ҳисобланадими? 2. Агар январь ойида Рўза ёки Қурбон ҳайит байрами бўлсачи? (Ҳали Рўза ва Қурбон ҳайит байрамлари январь ойларига тўғри келмайди, лекин у ҳам январь ойига тўғри келиб қолган деб фараз қилинса ва бу Мусулмонлар идорасининг ҳижрий тақвимида кўрсатилган бўлса ва 1-саволга жавобда 1 январь байрам куни сифатида қаралади деб ҳисобланса) 3. 2017 йил 2 сентябрь иш куни этиб белгилангунча сентябрь ойи давомида муддати тугайдиган меҳнатга қобилиятсизлик варақаси 6 кунлик иш режимида ишлайдиган ходимага тўлаб берилган бўлса, 2 сентябрь иш куни деб эълон қилинганидан сўнг унинг сентябрь ойига тўғри келадиган суммаси қайта ҳисоблаб чиқилиши керак бўладими?\nБандлик ва меҳнат муносабатлари вазирлиги томонидан ҳали 2018 йил учун иш вақти меъёрининг давомийлиги бўйича маълумот берилмади. Лекин Меҳнат кодексида 131-моддасида байрам кунлари белгилаб қўйилган. Фақатгина Рўза ҳайит (Ийд ал-Фитр) диний байрамининг биринчи куни ва Қурбон ҳайит (Ийд ал-Адҳа) диний байрамининг биринчи кунига аниқ сана белгиланмаган ва бунга ҳам одатда Мусулмонлар идораси томонидан ишлаб чиқиладиган ҳижрий тақвимдаги маълумотлар асос қилиб олинади ва гоҳида улар ўзгариши ҳам мумкин.... Далее\nАгар мижозлар хизматлар учун тўловни корхона билан битта бинода жойлашган банк кассаси орқали амалга оширсалар корхонада НКМ ва тўлов терминали ўрнатилиши шартми?\nКорхона хизмат соҳасида фаолиятни амалга оширади. Корхона биносида банк кассаси жойлашган. Мижозлар хизматлар учун касса орқали тўловни амалга оширадилар.... Далее


10:40 16.01.2016 Ҳавола олиш\nЎзбекистон президенти ҳукумат мажлисида 2015 йил якунлари ва 2016 йилда кутилаётган иқтисодий вазият ҳақида сўзлади.\nТОШКЕНТ, 16 янв — Sputnik. Ўзбекистон ЯИМи 2015 йилда 8,1 % га ўсди деди Ўзбекистон президенти Ислом Каримов жума куни бўлиб ўтган Вазирлар маҳкамаси мажлисида.\nПрезидент сўзларига қараганда, ўтган йилда саноат маҳсулотлари ишлаб чиқариш 8% га ўсди, қишлоқ хўжалиги маҳсулотлари ишлаб чиқариш – 6,8 %га, сармоялар – 9,5 %га ўсди. 2014 йилда ушбу кўрсаткичлар 8,3, 6,9 ва 10,9 %га ўсган эди.\nПрезидент мамлакат иқтисодига қилинган сармоялар 3,3 миллиард долларни ташкил қилганини, улардан 73 % — тўғридан тўғри чет эл сармоялари эканлигини хабар берди. Ундан ташқари ўтган йилда умумий қиймати 7,2 миллиард доллар бўлган 158 ишлаб чиқариш сармояли лойиҳалар якунланганини таъкидлади.\n2016 йилда республикада ЯИМ ўсиши 7,8 % даражасида кутилмоыда, саноат маҳсулотлари ишлаб чиқариш – 6,1 %, корхона асосий капиталига сармоялар миқдори 9,6 % ни ташкил қилиши кутилмоқда. Бюджетнинг асосий қисми ижтимоий соҳани ривожлантиришга йўналтирилади.


Жиззахда 15 ёшли мактаб ўқувчиси фарзандли бўлди - zarnews.uz\nЖиззахда 2004 йилда туғилган 9-синф ўқувчиси ўғил фарзандни дунёга келтирди. Бу ҳақда Бош прокуратура матбуот хизмати маълум қилди.\nМаълум бўлишича, жорий йилнинг 14 ноябрь куни Жиззах шаҳар Маданият маҳалла фуқаролар йиғинида яшовчи, 5-умумий ўрта таълим мактабининг 15 ёшли ўқувчиси соғлиғи ёмонлашганлиги сабабли Республика шошилинч тиббий ёрдам илмий марказининг Жиззах филиалига мурожаат қилган. Шифокорлар унинг ҳомиладор эканлигини аниқлаб, Жиззах вилояти перинатал марказига йўлланма берган.\nУ шу куннинг ўзида, 1-туғруқ бўлимида 34 ҳафталик ўғил фарзандни дунёга келтирган.\nҲолат юзасидан 19 ноябрь куни Жиззах шаҳар ИИБ томонидан Жиноят кодексининг 128-моддаси (ўн олти ёшга тўлмаган шахс билан жинсий алоқа қилиш) 1-қисми билан жиноят иши қўзғатилиб, ҳозирда дастлабки тергов ҳаракатлари олиб борилмоқда.\nХусусий клиникалар “COVID-19”га чалинган беморларни даволаш стандартини бузса, лицензияси бекор қилинади\nАдабиёт жонкуяри, зиёлилар фидойиси Сайдулла Мирзаев ҳаёт бўлганида бугун тўқсон ёшга тўларди


Бош саҳифа / Спорт / Денис Истомин: “Унвонни ютмоқчи эдим, лекин бун...\nВазиятга шарҳ бериб , Денис қўйидагиларни айтди: “Мен унинг вазиятини яхши тушунаман, чунки ўзим ҳам кўп жароҳатлар олганман. Маркос билан яхши дўстлармиз – унинг йиқилиб тушганини кўриб, одига югуриб бордим. Албатта, унвонни ютиб олишни жуда истаган эдим, лекиин бундай эмас. Ишонаманки, у ўзини яхшироқ сезганидан кейин, мавсумни тугатади”.\nМен хозим ўзимни бошқа матчларга қараганда , яхши сезяпман. Мавсум бошида, Австралиядаги холимга қайтгандекман. Кейинги “Челленжер ” турнири Тошкентда бўлади, ундан кейин эса Стокгольм, Базель ва Парижга АТР турнирига бораман. Ўзимни яхши хис этяпман ва мавсумни яхши натижалар билан тугатишга интилмоқдаман.


Ўш шаҳридаги собиқ Қирғиз-ўзбек университети\nOzodMaktub рукнимизга келган мактуб эгаси 37 яшар Фарғоналик йигит. Муаллиф Ўшдаги Қирғиз-ўзбек университетида таълим олган эса-да, иш топа олмаётганидан, олган дипломи Ўзбекистонда эътироф этилмаётганидан шикоят қилган. Мактубни таҳрирсиз бераяпмиз.\nТақдир тақозоси билан 1998 йилда Қирғизистон Республикасининг Ўш шаҳрида жойлашган Қирғиз-ўзбек университетини тарих факультетига ўқишга кириб, 2003 йилда тамомладим.\nҲозирда ушбу олий ўқув юрти Ўш давлат социал университети деб қайта номланган. Ўқишни тамомлагач, умумтаълим мактаблари, нодавлат-нотижорат ташкилотларида фаолият олиб бордим. Лекин 2005 йилдан бошлаб менга ўхшаган "ўгай диплом соҳиблари" ишсиз қолдик.\nЭмишки, чет элда тарих ва бошланғич таълим йўналишини тамомлаган фуқароларнинг дипломи нострификация қилинмас экан.\nВаҳоланки, ушбу Олий ўқув юрти икки давлат ўртасидаги халқаро шартномага асосан ташкил этилган эди. Каримовнинг муросасиз сиёсати даврида жим яшаб келдик. Чунки, у даврда арз дод қилишдан фойда йўқ эди.\nКаримов вафотидан кейин вазият ўзгаришига умид қилган эдик, лекин, афсуски, Мирзиёев ҳукумати ҳам биз кабиларни ўгай санашда давом этмоқда.\nШуни алоҳида таъкидлашим лозимки, ўша даврда Ўшдаги Қирғиз-ўзбек университетида Ўзбекистоннинг энг нуфузли олий ўқув юртлари профессор ўқитувчилари, яъни Ўзбекистон Миллий университети, Низомий номидаги Тошкент Давлат педагогика университети, Андижон Давлат университетининг домлалари дарс берган, маъруза қилган.\nБунинг сабаби ўша даврларда Ўзбекистон олий ўқув юртларида маошлар кам бўлиб Қирғиз-ўзбек университетининг ўша даврдаги ректори академик Мамасаидов уларга яхши ҳақ тўлар эди.\nШундай қилиб бизни авлод вакиллари дипломи бор саводсизларга чиқиб қолдик.\nЎзбекистон Республикаси Президентининг Бишкекка амалга оширган расмий ташрифи давомида ушбу масала кўтарилишига умид қилган эдим.\nЛекин афсус ундай бўлмади.\nБироқ Қирғизистон Президенти Алмазбек Атамбаевнинг жорий йил октябрь ойига режалаштирилган Тошкент ташрифи давомида ушбу масала ҳам кўтарилишини истардим.\nБаъзан Ўзбекистон олий ўқув юртларини енгил елпи тамомлаб юқори лавозимларда ишлаётган чаласаводларни кўриб энсам қотади.\nМен кўтараётган масала Фарғона водийсида истиқомат қилаётган кўплаб фуқароларнинг тақдирига дахлдор.\nШу масалани муҳокама қилиш имкони бўлса радиода кўтариб чиқсанглар мақсадга мувофиқ бўлар эди.\n"Озодлик" радиоси аралашуви билан кўп масалалар ижобий ечим топмоқда.\nИнтернет тармоғи орқали "Озодлик" хабарларини ҳатто Шавкат Мирзиёевнинг шахсан ўзи кузатиб бораётгани ушбу масала кўтарилса ечимга йўл очилишидан далолатдир.\nСизлардан илтимосим ушбу масалани "Озодлик" ўзбек ва қирғиз хизматлари орқали кўтариб чиқсангиз.\nЎзбек ва қирғиз тилларида ижтимоий тармоқларда муҳокамага қўйиб берсангиз. Зора яқинлашиб бораётган икки давлат раҳбарлари масалани ижобий томонга ҳал қилишармиди.\nОзодлик таҳририятидан: OzodMaktub-да баён этилган қарашлар Озодлик таҳририяти нуқтаи назари ёки позициясини акс эттирмайди. Барча фикрлар мактуб муаллифига оид


Трамп АҚШга иммиграцияни вақтинчалик тўхтатиш тўғрисидаги фармон чиқарди — Review.uz\nТрамп АҚШга иммиграцияни вақтинчалик тўхтатиш тўғрисидаги фармон чиқарди\nБу чекловлар АҚШда доимий яшаш ҳуқуқи - грин-картани қўлга киритишни хоҳлайдиганлар учун амал қилади.\nАҚШ президенти Дональд Трамп коронавирус пандемияси туфайли мамлакатда иш ўринлари дефицити туфайли АҚШга иммиграцияни вақтинчалик тўхтатиш тўғрисидаги фармонни имзолади.\n"Америкалик ажойиб меҳнаткашларни ҳимоя қилиш мақсадида Қўшма Штатларга иммиграцияни вақтинчалик тўхтатдим. Бу жамиятнинг барча қатламидаги ишсиз америкаликлар иқтисодимиз ўсишни бошлаши билан иш ўринларига даъвогарлар рўйхатида биринчи бўлишларини кафолатлайди. Биз шунингдек тиббий ресурсларимизни тежаб қоламиз", деган Трамп матбуот-анжумани давомида.\nОқ Уй хусусан, коронавирусга қарши курашда ёрдами зарур бўлган шифокорлар ва бошқа ишчилар учун истисно қилинишини изоҳлаб ўтганлар.\nТрамп маъмурияти бир қатор ижтимоий сўровлардан маълумотлар келтиришган ва уларда америкаликларнинг аксарияти мамлакатга иммиграция вақтинчалик чекланишини қўллаб-қувватлашларини, оммавий иммиграция бу хатар эканлигини билдиришган.\nБундай фармонни имзолаши тўғрисида Трамп куни кеча маълум қилган эди. Президент сўзларига кўра, бу чекловлар АҚШда доимий яшаш ҳуқуқи - грин-картани қўлга киритишни хоҳлайдиганлар учун амал қилади. Трамп иммиграцияни икки ойга вақтинча тўхтатишини ва муддат ўтиши билан, фармоннинг амал қилиш муддатини узайтириш ёки узайтирмаслик ҳақида қарор қабул қилишини аниқлаштириб ўтган.\nИброҳим жамғармаси тўғрисида АҚШ-Ўзбекистон қўшма баёноти\nАҚШ Ўзбекистонга инсонпарварлик ёрдамини юборди\nТрампнинг миграция визалари тўғрисидаги қароридан йирик компаниялар норози бўлди


Муниса Ризаева шаҳар марказида аёллар либослари дўконини очди - Yoshlar.com\nМуниса Ризаева шаҳар марказида аёллар либослари дўконини очди\nБир неча бор харидорлар билан яхши муносабатда бўла оладиган, тажрибаси бор сотувчи қидираётгани ҳақида ижтимоий тармоқларга эълон ёзиб қолдирган Муниса Ризаева “Qalampir.uz” таҳририятига Тошкентнинг марказида “Monis” номли аёллар либослари дўконини очаётганини маълум қилди. Айни кунларда очилиш маросимига қизғин тайёргарлик ишлари кетмоқда. Дўкон февраль ойининг охирларида ишга туширилиши режалаштириляпти. Узунқулоқ гапларга қараганда, ушбу дўкондан модалар ательеси ҳам ўрин олади. Бу ерда айнан қандай услубдаги либослар сотилиши ва бошқа дўконлардан нимаси билан фарқ қилиши ҳақида аниқ маълумотлар йўқ.\nАйтиш лозимки, аёллар либослари дўконини очиш Муниса Ризаеванинг тадбиркорликдаги илк қадами эмас. Кўпчиликка яхши маълум, Тошкент шаҳрида Мунисанинг шахсий меҳмонхонаси бор. Хонанда ишнинг кўзини биладиган тадбиркорлардан. Хонанда агар бу дўкон унга омад олиб келишини аввалдан тахмин қилмаса, бу ишга қўл урмаган бўлармиди?\nЯна шуни ҳам алоҳида таъкидлаб ўтиш жоизки, бундан аввал “Ниҳол” мукофоти совриндорлари Лола Йўлдошева, Манзура ва актриса Зарина Низомиддинова ҳам тадбиркорликда ўзларини синаб кўришган эди. Лола “Cherry” бренди остида оналар ва болалар учун мўлжалланган либослар ишлаб чиқаришни йўлга қўйди. Бироқ бу иш узоққа бормади. Хонанда Манзура тегишли либослар дўконининг фаолиятига ҳам нуқта қўйилганига анча бўлди. Зарина Низомиддинованинг либослар дўкони ҳам аллақон ўз ишини тўхтатган. Кўрамиз, Муниса бу борада юқорида номлари келтирилган ҳамкасбларидан фарқли ўлароқ арзирли натижага эришармикин?\nДарвоқе, очилиш маросимида хонанданинг 2015 йилдаги концерти дисклари ва янги мусиқий альбомининг тақдимот маросими ҳам ўтказилиши режалаштирилмоқда.\nКомментарии (1) | Добавить: 16.02.2016\n1. Baratjan (16.02.2016 13:55)


2020 йилдаги энг ёмон ЭЛЛИКТА парол: қаранг-чи, сизники йўқмикан бу рўйхатда? - Terabayt.Uz\nF-Secure компаниясининг киберхавфсизлик бўйича мутахассислари аввалроқ энг ишончсиз паролларни эълон қилишган эди. Булар – почта ёки бирор сервисдаги аккаунт пароли эмас, балки турли девайсларга қўйиладиган пароллардир. Шунингдек...\nПаролларни бошқариш йўналишидаги NordPass компанияси ўз маълумотлар базасини ўрганиб чиқиб, фойдаланувчилар ҳалиям ўта содда ва бузиш осон бўлган паролларни қўллашаётганини аниқлади. Деярли 275,7 миллионта паролни текшириб кўрган мутахассислар жорий йилда онлайн-аккаунтлар учун энг кўп ишлатилаётган паролларни эълон қилишди.\nАнтирейтингда биринчи ўринни «123456» олди – ундан 2,5 миллион киши фойдаланмоқда; бултурги рейтингда эса у иккинчи ўринда эди. NordPass баёнотига кўра, хакерлар ва ҳаваскорлар бу паролни 23,5 миллион мартадан ошиқ бузишган.\nЎтган йилги рейтинг «етакчиси» бўлган «12345» паролини бу йил ҳам барибир 188000 мингдан ошиқ киши ишлатган – бу гал у саккизинчи ўринда турибди. Юқоридаги ҳар иккала паролни бузиш учун хакерларга бир сониядан ҳам камроқ вақт етарли экан!\nNordPass таъкидлашича, 2020 йилги рўйхатга кирган паролларнинг ярмидан озроғи янги экан. Шулардан бири – «picture1» пароли янги бўлса-да, бирданига учинчи ўринни забт этган. Шуниси ҳам борки, рейтинг бошидаги ўнталикка кирган айрим паролларни бузишга бир неча сония кифоя қилган бўлса, «picture1» учун хакерлар уч соатча тер тўкишларига тўғри келган.\nУндан кейинги поғонада эса кўпчиликка «қадрдон» бўлган «password» сўзини кўрамиз. Яна бир янги сўз – «senha» ҳам кучли (тўғрироғи – ҳимояси кучсиз) ўнталикка кирган; португалчада у «парол» деганидир.\nЎҚИНГ: Ишончли парол қандай яратилади, яна уни эслаб қолиш ҳам керак\nЭнг юқори ўнталикка «111111» пароли ҳам кирган – у 17-ўриндан 6-поғонага кўтарилиб олган. Ўтган йилги рўйхатда 18-ўринда турган «123123» ҳам бу гал еттинчи қаторга чиққан. Оммабоп комбинация – «qwerty» бу йил 12-ўриндан жой олган.\nМана, тўлиқ рўйхат қуйидагича кўриниш олган:\nТадқиқотлардан маълум бўлдики, қулайлиги сабабли кишилар осон эслаб қолинувчи ва содда паролларни танлашмоқда. Шунингдек, парол сифатида номақбул сўзлар, сонлар, киши исмлари ва таом номларини қўллаш ҳоллари кўп.\n#ахборот хавфсизлиги #интернет хавфсизлиги #логин-пароль #маслаҳат #парол #пароллар


Қирғизистон жанубида мусулмонча кийиниб юриш туфайли ўқувчилар ва ўқитувчилар ўртасидаги зиддият давом этмоқда - Фарғона.Ру ахборот агентлиги\n03:14 msk, 14 Июль 2020\nҚирғизистон жанубида Ислом динига эътиқод қилувчи мактаб ўқувчиларининг рўмол ўраб юришлари юзасидан яна баҳс-мунозаралар авж олган. Бир неча йилдирки, бу муаммо ҳар янги ўқув йили бошланишида яна долзарблашиб қолади. Аммо бу сафар мактаб биносида рўмол ўраб юришни таъқиқлаш, афтидан, расмий таъқиққа айланадиган кўринади, чунки бу нарса, мактаб директорларига кўра, мактабнинг янги низомида кўзда тутилган.\nБироқ “Фарғона.Ру” АА мухбири борган ўрта мактабларда ҳатто ўқитувчилар қўлида ҳам мазкур низом йўқ экан. Уларнинг айтишларича, ўқитувчилар ҳали бу ҳужжатни туман халқ таълими бўлимидан олмаганлар. Бундай вазият Қирғизистоннинг Ўш вилоятидаги Новқат туманида юзага келган. Бу ерда ҳар бир ўрта мактабда мактаб формаси кийиш билан бир қаторда рўмол ҳам ўраб юрадиган ўқувчи қизлар бор. Ўқув йили бошида улар олдида “мактабда юрган пайтда рўмолни ечиш керакми-йўқми” деган масала кўндаланг бўлиб қолган. Бу талабга бўйсунмаган тақдирларида уларни мактабдан ҳайдашлари мумкин.\nБаҳодир Абдураҳмонов Новқат туманида шифокор бўлиб ишлайди ва икки қизнинг отаси бўлиб ҳисобланади. Унга кўра, унинг қизлари ўқиган мактабда уларга, агар рўмолларини ечмасалар, ўқишдан ҳайдашлари ҳақида айтганлар. “У ҳозир 8-синфда ўқийди, 6 ёшидан бери рўмол ўраб юради. Ҳозиргача у рўмолини бемалол ўраб юрганди. Яқинда мактабдан қайтгач, у тўсатдан йиғлаб юборди ва ўқитувчилар унга рўмол ўраб юришни маън қилаётганларини айтди. Улар барча ўқувчилар рўмолларини ечишлари учун юқоридан буйруқ берилганини айтганлар. Мен буни эшитиб танг қолдим, чунки ҳар бир киши эътиқод эркинлиги юзасидан ҳақ-ҳуқуқларга эга. Мен ўқитувчилар ҳатто ўз бурчларини ҳам билмайдилар, деган қарорга келдим. Улар дарс беришлари ва ўқувчиларнинг тарбияси билан шуғулланишлари лозим. Рўмол масаласига келсак, бу уларнинг иши эмас. Ўқитувчилар “бизга юқоридан буйруқ бердилар, шунинг учун ҳам ўқувчи қизлар рўмол ўраб юриш ҳуқуқига эга эмаслар”, дея битта гапни қатъий қилиб айтаяптилар. Қизим рўмолини ечмай юрибди, аммо ўқитувчилари аввалгидек ундан рўмолини ечишни талаб қилаяптилар ва ҳатто мактабдан ҳайдаб юбориш билан таҳдид қилаяптилар”, - дея ўз фикри билан ўртоқлашади Баҳодир Абдураҳмонов.\nҚизлардан бирининг отаси. “Фарғона.Ру” АА фотоси\nБугунги кунда қизлари рўмол ўраб юрган ота-оналарнинг ҳаммаси шунга ўхшаш воқеани айтиб бериши мумкин. Ислом дини талабларига кўра, балоғат ёшига (9 ёшга) етганидан кейин қиз бола ўз танаси ва бошини бегона эркаклар кўзидан яшириши лозим. Айнан шунинг учун ҳам кўпчилик қизлар шу ёшдан бошлаб рўмол ўрай бошлайдилар.\nЖибек Асанованинг набираси лицейнинг 5-синфида ўқийди. У ерда ҳам ўқувчилардан дарс пайтида рўмолни ечиб қўйишни талаб қилганлар. “Дарс пайтида қизларнинг бошидаги рўмол кимга ҳалақит бераяпти? Ҳар бир муслима ҳижобда юриши керак. Шу сабабли менинг набирам рўмол юрса, бундан фақат хурсанд бўламан. Агар таъқиқ бекор қилинмайдиган бўлса, мен уни бу лицейдан чиқариб оламан ва рўмол ўраб юриш маън қилинмаган бошқа мактабга бераман”, - дейди буви.\nЖибек Асанова, қизлардан бирининг бувиси. “Фарғона.Ру” АА фотоси\n“Ҳуқуқ ва демократияни ривожлантириш жамғармаси” вакили, ҳуқуқ ҳимоячиси Абдуманноп Ҳалиловнинг фикрича, бу ташкилотга болаларининг эътиқод эркинлиги юзасидан ҳақ-ҳуқуқлари камситилаётган кишилар мурожаат қила бошлаганлар.\n“Бунақа ҳолат бизнинг Ўш вилоятида икки йил аввал бўлганди. Ўша пайтда биз шаҳар ва туман халқ таълими бўлимларига мурожаат қилгандик ва ҳеч ерда бизга рўмолни таъқиқлаш учун бирон-бир асос тақдим қила олмадилар. Охир-оқибат, таъқиқни бекор қилдилар ва мактаб ўқувчилари дарсларга рўмолда бораверадиган бўлдилар”, - дейди ҳуқуқ ҳимоячиси. Унга кўра, Қирғизистон конституциясида диний талабларга мувофиқ бўлган либос ва бош кийимларни кийиб юришни маън қилувчи моддалар йўқ.\n“Диндор кишиларнинг жамоат жойларида бош кийим кийиб юришлари маън қилиниши ҳеч қаерда айтилмаган. Биз ҳуқуқ-тартибот идоралари ва шаҳар халқ таълими бўлимига ўқувчи қизларнинг ҳақ-ҳуқуқлари камситилмаслиги учун уларнинг рўмол ўраб юришларига рухсат бериш илтимоси билан мурожаат қилдик. Мактаб низоми давлат қонунидан, айниқса, конституциядан юқори туролмайди. У ўқитувчилар ва мактаб маъмурияти томонидан тузилади ҳамда юридик кучга эга бўлиш учун адлия идораларида рўйхатга олинмаган ҳам бўлса керак”, - дейди Абдуманноп Ҳалилов.\nМактаб ўқувчилари орасидаги рўмолли қизлар. “Фарғона.Ру” АА фотоси\nНовқат туман халқ таълими мудири Икром Раҳмоновга кўра, ўқувчилар учун бунақа низом ҳақиқатан мавжуд ва унда мактаб ўқувчиларининг рўмол ўраб юришлари олқишланмайди. “Бизда дин давлатдан ажратилган”, - қизларнинг нима учун мактабда рўмол ўраб юрмаслиги кераклиги ҳақидаги саволга у ана шундай жавоб қилди.\nНовқат туманидаги Беруний номли мактабнинг ўқув ишлари бўйича директор ўринбосари Ильмира Шакирова бу талабни совет давридаёқ ўқувчилардан мактаб формасида юриш талаб қилингани билан изоҳлайди. “Менимча, сабаб шунда. Биз мактаб йиғилишига имомни чақириб келдик. У “мактаб давлатники бўлгани учун, агар ўқитувчилар талаб қилсалар, унда ўқийдиган қизлар рўмолларини ечсалар, яхши бўлади”, деб айтди. Бу президент фармони билан ҳам тасдиқланган”. “Рўмолга ўраниб олган қиз дарсда ўтирса-ю ҳеч нарсани эшитмаса, сиз буни эстетикага мувофиқ, деб ўйлайсизми?” – давом этади Шакирова. - “Мен қишлоқ жойда ҳамма қизларимиз ҳам 100% тозалик қоидаларига риоя қиладилар, деб айтмаган бўлардим. Биз уларнинг рўмолларини ечганмизда, кўпларининг сочлари таралмаганини кўрдик. Улар диндорлигини кўрсатиб, обрў-эътиборга эга бўлиш учун рўмол ўраб юрибдилар. Айримлари покиза оқ рўмолларда юрадилар, аммо қора рўмолларда юрадиганлар ҳам бор. Бу эстетикага мувофиқ эмас. Бола мактабга келганидан кейин мактаб формасини кийиб юриши керак”.\nБеруний номли мактабнинг илмий ишлар бўйича директор ўринбосари Ильмира Шакирова. “Фарғона.Ру” АА фотоси\nИ. Шакировага кўра, ҳозирча ота-оналардан ҳеч ким унга шикоят қилиб келмаган. Мактабда ўқувчи қизларнинг рўмолини зўрлик билан ечишга уринилмаган. Бироқ ота-оналарнинг ўзлари бу масала юзасидан мактаб маъмуриятларига ҳам, маҳаллий прокуратурага ҳам бир неча бор шикоят қилганларини таъкидлайдилар. Ильмира Шакировага келсак, у: “Бунақа аҳлоқ қоидаларига масжидда риоя қилсинлар. Мактабдаги дарсларда эса ўқувчи қизлар мактаб талаб қилган ишни бажаришлари лозим”, дея билдиради.\nҚирғизистоннинг ҳамма мактабларида ҳам рўмол ўраб юриш маън қилинмайди. Мавжуд маълумотларга кўра, Ўш шаҳридаги Ҳамза номли мактабда вазият бошқача: у ерда рўмол ўраб юриш маън қилинмаган. Бироқ ҳуқуқ ҳимоячилари бу мактабда рўмол ўраб юрган ҳар бир қиз учун 700 сўмдан (тақрибан 19 АҚШ доллари) жарима тўланган ҳолларни биладилар.\nҚирғизистоннинг Новқат туманидаги мактаб ўқувчиларига дарсга рўмол ўраб келишларига рухсат бериладими-йўқми, ҳали маълум эмас. Ўқитувчилар ва туман маъмурияти рўмол ўраб юриш маън қилинган мактаб низомини рўкач қилмоқдалар. Ўқувчи қизлар ва уларнинг ота-оналари бунга бўйсунмоқчи эмаслар.\nЗиддият манзараси томонлар “кўрсатмалари”нинг қарама-қаршилиги қабатида сувалиб кетаяпти. Мазкур масала билан шуғулланувчи ўқитувчилардан бирига кўра, тез орада ҳар бир мактабга прокуратура вакиллари келадилар. Улар ўқувчи қизларни рўмол ўрашдан воз кечишга ишонтириш мақсадида қизлар билан тушунтириш ишлари олиб бормоқчилар. Бироқ Новқат туман прокуратураси бу маълумотни тасдиқлагани йўқ.


Геолог. Ўлимдан кучли янги экшн жанридаги ўзбек-рус фильми\nБу йил ўзбек кино оламида катта ўзгаришлар ва янгидан-янги турли савия даражаси жиҳатидан юқори бўлган фильмлар намойиши бўлиши кутилмоқда.\nУлардан бири Ўзбекистонда биринчи маротаба продюсерлик лойиҳаси бўлган ва экшн жанридаги "Геолог. Ўлимдан кучли" номли фильм премьераси ушбу йилнинг баҳор ойларида бўлиши кутилмоқда. Бу фильм премьераси нафақат бизда балки Россия ва Нью-Йоркда намойиш этилади.\nЎзбекистон ва Россия киноижодкорлари томонидан олинган бу лойиҳа продюсери Ойбек Абдушукуров ва Мухлиса Азизова. Фильм режиссери Дилмурод Масаидов.\nФильм съемкалари Ўзбекистонда ва Россия (Перм)да суратга олинган. Фильмда ўзбек ва россиялик кино актерлар суратга тушганлар. Икки ёш талаба геолог ролини эса ҳозирги кунда энг истеъдодли актерларимиз бўлмиш Бобур Юлдашев ва Адиз Ражабовлар ижро этганлар, шунингдек Нозим Тўлаходжаев, Сайдулла Мулдаханов, Гулчехра Джамилова, Олег Галахов, Михаил Каменскийларни ҳам фильмда кўриш мумкин бўлади.\nФильм сюжети: 1960 йилда Россиянинг Новосибирск шаҳрига Ўзбекистон Олий ўқув юрти геология факультетининг икки талабаси амалиёт ўташга йўл оладилар. Аммо икки талабанинг амалиёти ҳақиқий ҳаёт учун курашга айланиб кетади. Улар ҳар бир йўлда ўлимга дучор бўлиб, ҳаёт ёки мамот ўртасида қоладилар. Фильм реал воқелар асосига таянган ҳолда суратга олинган.\nДемак, интизорлик билан ушбу фильм премьерасини кутиб қоламиз. Ҳозирча эса фильмга олинган трейлерни ҳавола этамиз.\nНашр санаси: 22-01-2014\nДефиле: The Fashion Show «Олтин куз-2016»: 2-кун


21:50 / 08.11.2017\n7 ноябрь куни Ўзбекистонда бир муддат интернет узилиши юз берди. «O‘zbеktеlеkom» АК ушбу ҳодиса юзасидан батафсил баёнот бермади. Аммо фойдаланувчиларни бир ҳодиса чўчитиб қўйди, яъни телекомуникацион монополист - «O‘zbеktеlеkom» ҳар қандай дамда улкан зиёнга сабабчи бўлиши мумкин.\nҚарийб йигирма йилдан ортиқ давр ўтибдики, масъул вазирлик АКТ соҳасида фойдаланувчиларга яхши шароитни яратиб бера олмайди, йўқса, хизмат ҳақи жаҳон мамлакатлари билан солиштирганда унчалик арзон эмас. Яна бир бор 7 ноябрдаги воқеани эслаб, хулоса қилинса, телекоммуникацион монополия мутасадди органларнинг кутилмаган авария ҳолатларига тайёр эмаслигини исботлаб берди. Қолаверса, сифат ва нарх сиёсатини ҳам ўйлаб, янги ислоҳотга қўл уриш керакмикан?!


«Йилнинг энг яхши фан ўқитувчиси - 2020» (ҳужжатлар ва маълумотлар) | Sadikov.Uz\nSubmitted by Nasim Sadikov on Tue, 03/10/2020 - 09:26\n“ЙИЛНИНГ ЭНГ ЯХШИ ФАН ЎҚИТУВЧИСИ-2020” ТАНЛОВИГА СТАРТ БЕРИЛМОҚДА\nХалқ таълими вазирлиги тизимидаги умумий ўрта таълим муассасалари ўқитувчилари ўртасида анъанавий тарзда ўтказилиб келинаётган “Йилнинг энг яхши фан ўқитувчиси — 2020” республика танлови бошланмоқда.\nЭътиборли томони шундаки, танловни 2020 йилда ташкил этилиши бўйича www.idea.itsm.uz саҳифасида махсус сўровнома ўтказилди. Жорий йилнинг 15-31 январь кунлари ўтказилган сўровномада респондентлар томонидан танловни ўтказиш бўйича 1000 дан ортиқ таклифлар берилди.\nБилдирилган таклифларни инобатга олган ҳолда танловни ўтказиш бўйича Низом ишлаб чиқилди ҳамда Халқ таълими вазирининг 2020 йил 5 мартдаги 66-сонли буйруғи билан тасдиқланди.\nМазкур танловда умумий ўрта таълим мактабларида дарс бераётган олий маълумотли, камида 2 (икки) йиллик педагогик стажга эга бўлган ўқитувчилар иштирок этишлари мумкин. Ҳар бир ўқитувчи фақат битта фандан қатнашиш ҳуқуқига эга.\nТанловда иштирок этишни хоҳловчи ўқитувчилар http://bit.ly/teacher-of-year ҳаволаси орқали рўйхатдан ўтиши керак. Танловда қатнашиш учун онлайн рўйхатдан ўтиш жараёни жорий йилнинг 16 мартидан бошланади ҳамда 31 мартга қадар (шу куни ҳам) давом этади.\nТанловнинг республика босқичида 1-, 2-, 3-ўринни эгаллаган ғолиблар Халқ таълими вазирлигининг дипломлари ҳамда бир марталик пул мукофотлари билан тақдирланади.\nЭслатиб ўтамиз, “Йилнинг энг яхши фан ўқитувчиси — 2019” республика танловида 90 мингдан зиёд педагоглар иштирок этган эди.\nНизомни юклаб олиш


ЎЗБЕКИСТОН - УМУМИЙ УЙИМИЗ Шунингдек\nГлавная / Шунингдек / ЎЗБЕКИСТОН - УМУМИЙ УЙИМИЗ\nУшбу тадбирнинг илк қисми Урганч шаҳар корейс миллий маданий марка-зида бошланди. Унда корейс, туркман, ўзбек, қозоқ, рус, қирғиз, татар миллий марказлари вакиллари, исдеъдодли ёшлар, меҳнат фахрийлари иштирок этдилар. Корейс маданий маркази вилоят бўлими раиси А.Ким, “Ичон-қалъа” давлат музей-қўриқхонаси бўлим мудирлари А.Раҳмонов, Ш.Эрниёзов, Ф.Раҳимов, К.Аминов, З.Бекчанова, Ш.Боғбекова, матбуот котиби О.Исмоилов ва бошқалар сўзга чиқиб, мамлакатимизда миллатлараро дўстлик, ҳамжиҳатликни мустаҳкамлаш, диний бағрикенглик борасидаги ибратли ишлар ҳақида гапирдилар.\nТадбир доирасида тарихий китоблар ҳамда “Ўзбекистон-умумий уйимиз” мавзуида фотосуратлар кўргазмалари ҳам ташкил қилинди.\nШундан сўнг миллий-маданий марказлар қошидаги бадиий ҳаваскорлик жамоалари ижросида турли тилларда куй-қўшиқ ҳамда рақслар ижро этилди.\nМаданий-маърифий тадбирнинг якунловчи қисми “Ичон-қалъа” давлат музей-қўриқхонасига саёҳат билан давом эттирилди. Меҳмонлар Райҳон Тоирова бошчилигида музей экспозицияларини томоша қилдилар. Қатнашчилар сўнгра Кўҳна Арк саройидаги концерт томошаларидан катта таассурот, чексиз завқ олганликларини ҳам эътироф этишди.\n“Ичон-қалъа” давлат музей-қўриқхонаси катта илмий ходими.


Қайси чек ҳисобварақ-фактура ўрнини босади? | BUXGALTER.UZ\nРежалар амалга ошдими?\nУшбу масала Президентнинг 30.10.2018 йилдаги ПФ–5564-сон Фармони эълон қилиниши билан юзага келди. Ҳужжатга кўра, харид корпоратив пластик карталар воситасида амалга оширилганда ҳисобварақ-фактуралар мажбурий тартибда расмийлаштирилиши керак. «Norma» МЧЖ экспертлари шарҳда бу ҳақда батафсил ёзган эдилар. Ўшанда бўлажак ҚҚС тўловчиларни солиқни кўрсатган ҳолда ҳужжатларни расмийлаштиришга тайёрлаш мақсадида ушбу чора қўлланган эди. Солиқ кодексининг 222-моддасига мувофиқ, чекда ҚҚС тўғрисида ахборот мавжуд бўлиши шарт. Бироқ янгилик пештахтанинг иккала тарафида турган тадбиркорлар кўплаб ноқулайликларга тўқнаш келишига олиб келди.\nАбдуназар Раҳимов: Иш юзасидан Фарғонадан Тошкентга кўп қатнашимга тўғри келади. Иш берувчи бензин ва автомобилга хизмат кўрсатиш харажатларини компания ҳисобидан қоплайди. Шу сабабли бухгалтерия учун барча ҳужжатлар жойида бўлиши муҳим. Янги қоидалар кучга кирганидан кейин бухгалтер декабрдаги биринчи сафарим бўйича ҳисобварақ-фактурани расмийлаштириш учун мени Тошкентга қайтарди. Яхшиямки бир-икки кундан кейин пойтахтга навбатдаги хизмат сафарига боришим керак эди. Жуда кўп сарсонгарчилик ва ноқулайликлар юзага келмоқда. Автомобилларга ёқилғи қуйиш шохобчаси қарашли бўлган компания офиси шаҳарнинг бошқа чеккасида жойлашган. Бундан ташқари, хизмат сафаридан тунда қайтишимга тўғри келса, нима қиламан деб ўйлаяпман, ахир автомобилларга ёқилғи қуйиш шохобчаси эрталаб соат 9 дан кечқурун соат 18 гача ишлайди.\nМарина Ибрагимова: Офис учун ёзув-чизув молларини кўп сотиб оламиз. Буни корпоратив пластик картадан фойдаланиб амалга ошириш қулай эди. Илгари бухгалтерия учун чекнинг ўзи етарли эди. Энди эса ҳисобварақ-фактура расмийлаштириш зарур. Кўп ноқулайликларга тўқнаш келаяпмиз, сабаби дўкон бухгалтери муайян кун ва соатда ишлайди.\nЙирик савдо тармоқлари вакиллари ДСҚ ва Молия вазирлиги мутахассислари билан учрашувда ушбу нормани бажариш ноқулай ва мураккаб эканлиги ҳақида гапирган эдилар. Бунга жавобан улар қисқа муддатда ягона форматдаги чекни ишлаб чиқиш, тасдиқлаш ва йирик савдо тармоқлари билан келишишга ваъда берган эдилар.\nТўғри, ҳозирча «ягона форматдаги чек» янги атамаси бизга маълум эмас. 11 январда Молия вазирлиги ва ДСҚ ҚҚСни ҳисоблаб чиқариш ва тўлашга доир айрим масалалар ҳақида хат тарқатди. Унда айтилишича, назорат-касса машиналари ва тўлов терминалларининг чеклари ҚҚС тўғрисидаги ахборотни ўз ичига олиши керак. ДСҚ вакиллари ритейлерлар билан учрашувда шу ҳужжатни назарда тутган эдиларми ёки янги ҳужжатлар қабул қилинишини кутиш керакми?\nЖамият кўтараётган муаммоларни амалда ҳал қилиш учун ҳеч бўлмаганда Президентнинг 30.10.2018 йилдаги ПФ–5564-сон Фармонидаги корпоратив пластик карталардан фойдаланган ҳолда ҳисоб-китоб қилганда ҳисобварақ-фактураларни мажбурий расмийлаштириш ҳақидаги талабни бекор қилиш ва бунда кассада берилган чеклар бухгалтерия ҳисоби учун етарли бўлишини белгилаш лозим. Солиқ кодексининг 222-моддасига ҳам тузатиш киритиш талаб этилади, сабаби унда фақат аҳоли билан ҳисоб-китоб қилганда чек ҳисобварақ-фактура ўрнини босиши мумкинлиги назарда тутилган. Юридик шахсларга нисбатан ушбу норма татбиқ этилмайди. Ҳисоб-китоб учун қайси: терминал ёки касса аппарати чеки бошланғич ҳужжат деб тан олинишини белгилаш лозим.\nМолия вазирлиги ва ДСҚнинг 11.01.2019 йилдаги хатида айтилишича, терминал чеклари ва назорат-касса машиналари чекларида ҚҚС ажратиб кўрсатилиши керак. Аслида бундай ахборот 2019 йил кириб келган илк соатларданоқ, яъни янги солиқ солиш тизимига ўтган пайтданоқ ҚҚС тўловчи тадбиркорлик субъектларининг чекларида акс эттирилиши керак эди.\nКорпоратив пластик карталардан фойдаланган ҳолда ҳисоб-китоб қилишда ҳисобварақ-фактуралардан воз кечиш ва ягона чекни жорий этиш тўғрисида қарор қабул қилаётганда бу нима учун амалга ошмагани, бунинг сабаби нимада эканлигини таҳлил қилиш зарур.\nЧекдан чекнинг фарқи бор\nҚабул қилинадиган нормалар амалда ишлаши учун кўпгина муҳим жиҳатларни кўздан қочирмаслик керак, деб ҳисоблайди «Savdoelektronika» ШК ижрочи директори Владимир Гибель.\nДСҚ, Молия вазирлиги ва йирик чакана савдо тармоқлари вакилларининг учрашувида касса чекини ҳисобварақ-фактурага тенглаштириш каби тўғри ғоя янгради. Айнан шундай тўхтамга келинса, маъқул иш бўларди.\nСавдо шохобчаси кассасидаги жиҳоз орқали босиб чиқарилган ва харидорга берилган бир парча қоғоз касса чеки ҳисобланмаслигини ҳамма англаб етиши лозим. Ушбу ҳужжат номи айнан мазкур жиҳозга боғлиқ. Кассада терминал чекини ҳам, назорат-касса машинаси чекини ҳам беришлари мумкин.\nПластик карталар ёрдамида ўзаро ҳисоблашганда терминал чеклари, нақд пулда харид қилганда эса назорат-касса машиналари чеклари берилади. Фақат йирик супермаркетларда банк карталаридан фойдаланган ҳолда ҳақ тўланганда иккала чек берилади. Учала ҳолатда ҳам қонунбузарликка йўл қўйилмайди, қонун ҳужжатларида сотувчига терминал чеки билан бирга касса аппарати чекини бериш мажбурияти юклатилмаган.\nКорпоратив пластик карталар ёрдамида амалга оширилаётган ҳисоб-китобларда ҳам ҳеч қандай муаммолар юзага келмаётган эди. Бироқ Президентнинг 30.10.2018 йилдаги ПФ–5564-сон Фармони таъсирида «Бухгалтерия ҳисоби тўғрисида»ги Қонун нормасига амал қилмай қўйилди, унга мувофиқ ишлар ва хизматлар ҳақи корпоратив пластик карталардан фойдаланган ҳолда тўланганида тўлов терминалларининг чеклари бошланғич ҳисоб ҳужжатлари деб тан олинади. Бугунги кунда юридик шахслар ўртасидаги товарларни реализация қилишга доир барча битимлар ҳисобварақ-фактуралар билан расмийлаштирилмоқда.\nТерминал чекларини бухгалтерия ҳисоби учун бошланғич ҳужжатлар деб тан олувчи нормани жорий этишдан мақсад кассирнинг иш вақти, жиҳознинг ресурслари ва, ниҳоят, чек босиб чиқариладиган тасмадан оқилона фойдаланиш учун шароит яратишга уриниш эди. Ўшанда: биттагина харидни иккита чек билан тасдиқлашга не ҳожат, деган эдилар. Бироқ бу норма аксарият тадбиркорлик субъектлари ягона солиқ тўловини тўлаётган, кўпчилик ҚҚСга тўқнаш келмаган пайтда жорий этилган эди. Бундан ташқари, у ҳар битта харидни чекда қайд этишга доир талаб қўйилишидан олдин қабул қилинган эди.\nБугунги кунда солиқ тизими ислоҳ қилиниши муносабати билан кўп нарса ўзгарди.\nЧек фойдасига ҳисобварақ-фактуралардан воз кечгач, чекда ҚҚСни ажратиб кўрсатиш тўғрисидаги Солиқ кодекси нормасига риоя этилишини ҳам таъминлаш муҳим. Зеро, солиқларни тўғри ва осон ҳисоблаш учун бу ҳақдаги ахборот, ҳисобварақ-фактура ёки чекда бўлишидан қатъи назар, бухгалтер учун зарур. Терминал чеклари ва назорат-касса машиналари чеклари билан ушбу нормани амалга оширишнинг имкони бўладими? Бу саволга жавоб топиш мушкул.\nЧек уни босиб чиқарган жиҳознинг ҳаракатлари ҳақидаги ахборотни акс эттиради. Техник нуқтаи назардан олганда терминал чеклари ва назорат-касса машиналари чеклари – маъноси бир хил ҳужжатлар эмас. Тўлов терминали пластик картани қўллаган ҳолда ҳисоб-китоб қилишга мўлжалланган. Бинобарин, унинг чекида сотиб олинаётган товарлар ва хизматлар ҳақи сифатида харидорнинг пластик картасидаги маблағ сотувчининг счётига ўтказилиши, яъни транзакция тўғрисидаги ахборот акс эттирилади. Касса аппарати турли хил тавсифлар, шу жумладан реализация қилиш чоғида тўланадиган солиқлар бўйича товарлар ҳаракатини назорат қилиш ва уларнинг ҳисобини юритишга мўлжалланган.\nТерминал чекларида ҚҚСни ажратиб кўрсатишга эришиш мушкул, сабаби ушбу жиҳоз транзакциялар ўтказишга мўлжалланган. Турли ставкалардаги ҚҚС солинганда талаб этилганидек, у арифметик ҳисоб-китоб ва ҳисоб учун мўлжалланмаган. Пластик карталардан фойдаланиб товарларни сотиш чоғида берилаётган терминал чекларида ҳанузгача ҚҚС ажратиб кўрсатилмаётганлигига ана шу техник жиҳатлар сабабчи бўлгандир. Аслида, Солиқ кодексининг222-моддаси ва қонунчилик талабларидан келиб чиқилса, улар 2019 йил кириши билан ҚҚС тўлашга ўтган барча савдо шохобчаларининг чекларида акс этиши керак эди (материалга қаранг). Бундай вазиятда корпоратив пластик карта орқали тўланган харид чекларида улар қандай қилиб пайдо бўлиб қолиши мумкин?\nАслида тўлов терминаллари чекларидан оғриқсиз воз кечиш мумкин. Уларнинг асосий вазифаси – транзакция муваффақиятли амалга оширилганини тасдиқлаш, унга қараб транзакция доирасида картадан ечиб олинган суммани текшириш мумкин. Бунинг учун чек бериш шарт эмас, аппарат дисплейида кўринадиган ва SMS хабари орқали келадиган ахборотнинг ўзи кифоя.\nҚҚС – товарлар ҳисобини юритиш мезонларидан бири, бу назорат-касса машиналарига хос. Солиқ солишнинг умумбелгиланган тизимига ўтган кўп савдо шохобчаларининг НКМ чекларида 2019 йилнинг илк кунларидан ҚҚС ажратиб кўрсатилмоқда. Мамлакатимизда фойдаланилаётган аксарият НКМ моделлари бундай функцияга эга бўлган, фақат уларни қўлламаган.\nАслида тадбиркор сервис ва хизмат кўрсатувчи ташкилотларга мурожаат қилмасдан назорат-касса машиналарини ўзи қайта созлай олади. Машинадан фойдаланишга доир йўриқномадан, уни йўқотиб қўйган бўлса – очиқ манбалардаги ахборотдан фойдаланиши мумкин. Хусусан, ikkm.uz Ўзбекистондаги назорат-касса машиналари сайти ва худди шу номдаги Телеграм-каналдан бундай йўриқномаларни топса бўлади.\nҲозир аксарият НКМ моделлари ҚҚСни ажратиб кўрсатиш функцияси ўрнатилган ҳолда ишлаб чиқарилаётганини инобатга олиш лозим. Замонавий технологиялар ривожидан ортда қолмаслик мақсадида шундай қилинаяпти. Илгари ушбу функцияни қўллаб бўлмайдиган НКМ мавжуд эди, бинобарин, уларни қайта созлаш мураккаб кечади, бунинг учун ишлаб чиқарувчининг иштироки талаб этилади. Ўзбекистон ҳудудида фойдаланишга рухсат берилган фискал хотирали назорат-касса машиналари ягона реестрида ҚҚС функциясини қўллаб бўлмайдиган НКМ қайд этилган. Тадбиркорларга ўтиш давридаги қийинчиликларни енгишда ёрдам бериш учун Давлат солиқ қўмитаси эскирган моделларни чиқариб ташлаб, ушбу реестрни «тозалаши» зарур.\n«Иккиси бирда» чеки\nЮридик шахс харид ҳақини корпоратив карта воситасида тўлаганда ҳисобварақ-фактуралардан воз кечиш масаласи анчадан бери ўртага қўйилмоқда. Касса чеки унинг ўрнини боса олади, ундаги ахборот етарли бўлади. Тегишли қарорлар қабул қилиниб, қонунчилик такомиллаштирилса, тадбиркорлар учун қўшимча қулайликлар яратилган бўлар эди.\nҚарор қабул қилаётганда ғилдиракни қайтадан кашф этишга ҳожат йўқ, бунинг натижасида терминал чекларида уларга хос бўлмаган ахборот пайдо бўлиши мумкин. Бу тўлов тизимлари ишига зиён келтириши ҳеч гап эмас.\nФақат назорат-касса машинаси чеки ҳисобварақ-фактура ўрнини боса олишини қонун ҳужжатларида белгилаб қўйиш зарур. Сабаби ушбу ҳужжатларнинг ягона вазифаси – ҳисобга олиш. Терминал чеки транзакциялар ҳақида гувоҳлик беради, техник нуқтаи назардан ҳисобварақ-фактурага ҳеч қандай алоқаси йўқ. Бунинг устига, терминал ускунаси касса чеки учун зарур бўлган бутун ахборотни тўлақонли акс эттириш имконини бермайди.\nАйрим сотувчиларда савол туғилиши мумкин: пластик карта орқали амалга оширилган харид учун терминал чеки ва НКМ чеки берилса, солиқ идорасига нима берилади? Тажрибали сотувчилар назорат-касса машиналари тўлов усулига қараб сотилган товарлар ҳисобини юрита олишини яхши биладилар. Бунинг учун касса аппаратидаги қўшимча тугмачани босса бас.\nЖаҳон амалиётига ҳам эътибор қаратиш лозим. Терминал ва НКМ биргаликда ишлатилаётган техник ечимлар мавжуд. Ўзаро ҳисоб-китоб қилганда терминал транзакция ҳақидаги ахборотни назорат-касса машинасига узатади, у ўз навбатида харид тўғрисидаги барча ахборот қайд этилган ягона чек босиб чиқаради. Ушбу имкониятнинг қўлланиши келгусида ресурслардан оқилона фойдаланиш имконини беради. Кам тугма босилади, вақт тежалади, чек босишга кам қоғоз сарфланади.\nХарид учун ҳисоблашаётган сотувчи харидорга қанча ва қандай чекларни бериши керак


Сўғд вилояти ҳокими Ражаббой Аҳмадзода 2018 йил Сўғд халқаро савдо ярмаркасида тақдим этилган сабзавотларни кўрсатмоқда, Хўжанд, 6 июль. (Негматулло Мирсаидов)\nХЎЖАНД – Хўжандда ҳар йили ўтказиладиган «Сўғд: Имкониятлар водийси» халқаро савдо ярмаркаси бу йил Тожикистон ва Ўзбекистон тадбиркорларига мулоқот ва савдо алоқаларини кенгайтириш учун имконият яратиб берди.\n6-7 июль кунлари бўлиб ўтган ярмарка икки мамлакат ўртасида ривожланиб бораётган ҳамкорлик белгисидир, дейда таҳлилчилар.\nТашкилотчиларнинг сўзларига кўра, тадбир нафақат турли маҳсулотлар кўргазмаси, балки ишлаб чиқарувчилар, истеъмолчилар ва сармоядорлар ўртасида кенг мулоқот майдонига айланган.\nСавдо орқали тинчлик ва барқарорлик\n«Бизнинг вазифамиз ўз имкониятларимиз ва қизиқарли сармояталаб лойиҳаларни намойиш қилиш, айниқса, Марказий Осиё мамлакатларидан бўлган тадбиркорлар учун мулоқот майдонини яратиш», дейди Сўғд вилояти ҳокими ўринбосари Анвар Якубий Карвонсарой нашрига.\nЎзбекистоннинг «Идеал» пойабзал ишлаб чиқариш корхонасининг раҳбари Акрам Каримов (чапда) Сўғд-2018 халқаро ярмаркасида меҳмонлар билан суҳбатлашмоқда, Хўжанд, 6 июль. (Негматулло Мирсаидов)\n«Савдо тинчлик ва барқарорликка эришишнинг энг самарали йўлидир», деди у. «Бизда яхши транспорт йўллари, эркин савдо режими, шунингдек, улкан интеллектуал салоҳият мавжуд.»\n«Биз Афғонистон билан савдони ривожлантиришга ва бу мамлакат аҳолиси учун уруш ҳамда наркотиклардан бошқа имкониятларнинг яратилишига қарши эмасмиз», деди Якубий.\nБу йил Хўжандга ярмаркада иштирок этиш учун 14 мамлакатдан 300 дан ортиқ меҳмон келди. Бу мамлакатлар орасида Ўзбекистон, Германия, Польша, Македония, Беларусь, Россия, Қозоғистон, Туркия ва Жанубий Корея бор.\n«Иштирокчиларнинг ярмидан кўпи ўзбекистонлик тадбиркорлар эди», деди ярмаркани ташкил этган қўмита аъзоси Шуҳрат Қодиров. «Тошкент, Хоразм, Самарқанд, Бухоро, Фарғона, Марғилон ва Андижон шаҳарларидан 65 корхона ўз маҳсулотларини намойиш этиш учун олиб келган.»\nТожикистон-Ўзбекистон: ривожланаётган алоқалар\nТадбир доирасида Тожикистон ва Ўзбекистон ишбилармон доиралари умумий қиймати 8 миллион доллардан зиёд 40 дан ортиқ шартнома, шунингдек, ҳамкорлик нияти билдирилган бир нечта номаларни имзоладилар, деб хабар берди ташкилотчилар.\nИмзоланган шартномалар Ўзбекистон ва Тожикистон ўртасидаги ҳамкорлик ва савдони янги босқичга олиб чиқишгаёрдам беради, деб таъкидламоқда таҳлилчи ва тадбиркорлар.\n«Қўшниларимиз Ўзбекистонда жуда кўп ишлаб чиқариладиган, аммо Тожикистонда заводлар етишмаслиги сабаб четдан келтириладиган текстиль, кимё, озиқ-овқат, автомобиль саноати ва хўжалик маҳсулотларини кенг миқёсда намойиш этдилар», деди Қодиров.\nТадбир Тожикистон президенти Эмомали Раҳмонинг Ўзбекистонга 17-18 август кунларига белгиланган ташрифи олдидан ўтказилди.\nРасмий ташриф икки давлат ўртасида ва умуман бутун минтақада ривожланиб бораётган иқтисодий ҳамкорликка «янги туртки» беради, деди ташқи иқтисодий алоқалар бошқармасининг аъзоси Дилшод Менглиев.\n«Тожикистон ва бошқа қўшни мамлакатлар билан савдо алоқалари олиб бориш манфаатли, чунки ортиқча харажатларни талаб қилмайди, бундан ташқари, Буюк Ипак Йўлига бориб тақаладиган анъаналар ҳам мавжуд», деди Тошкент вилоят савдо-саноат палатаси раҳбари муовини Дилшод Менглиев Карвонсарой нашрига.\nМарт ойида президентимиз Шавкат Мирзиёевнинг Тожикистонга амалга оширган ташрифи ва икки давлат ўртасида чегараларнинг очилишидан кейин бошланган ижобий тенденцияни мустаҳкамлаш учун Тожикистон билан алоқаларни ривожлантириш муҳим», деди у.\nЖорий йилнинг илк олти ойи давомида Ўзбекистон ва Тожикистон ўртасидаги савдо ҳажми 150-180 миллион АҚШ долларига етди, деди Менглиев.\nТожикистон Ўзбекистонга асосан цемент ва электр энергияси етказиб беради, Ўзбекистон эса табиий газ, қурилиш моллари, минерал ўғитлар ва тўқимачилик маҳсулотлари билан таъминлайди, деди у.\n«Агар биз мавжуд имкониятлардан тўлиқ фойдалансак, рақамлар бундан анча юқори бўлиши мумкин», деб қўшимча қилди у.\nТранспорт йўлаклари минтақавий савдони кучайтиради\nМарказий Осиё мамлакатлари орасида транспорт алоқасини яхшилаш хорижий савдо ва минтақавий ҳамкорликни ҳам ривожлантиришга ёрдам беради, дейди таҳлилчилар.\nТожикистон Бутунжаҳон Иқтисодий форумининг 2017-2018 йиллар учун глобал рақобатбардошлик индексида жаҳоннинг 137 мамлакати ичида йўллар сифати бўйича 70-ўринда қайд этилган. Бу Марказий Осиё мамлакатлари орасида энг юқори кўрсаткичдир.\nТожикистон мустақилликка эришганидан кейин барпо этилган замонавий халқаро транспорт йўлаклари ташқи савдо ҳажмини ошириш учун улкан салоҳиятга эга ва ўзбекистонлик тадбиркорларга Афғонистон, Покистон ва Ҳиндистон каби бозорларга киришга имкон беради.\n«Қадимий савдо анъаналарига эга Хўжанд йўллар чорраҳасида жойлашгани сабаб, географик жиҳатдан қулайлиги билан ажралиб туради», дейди хўжандлик иқтисодчи Азизулло Авезов.\n«Шаҳар нафақат йирик иқтисодий форумлар ўтказиладиган жой, балки шимол ва жануб, шарқ ва ғарб ўртасида муҳим савдо бўғинига айланиши мумкин», деди у Карвонсаройга.\nТарихий ҳарбий машқлар Ўзбекистон-Тожикистон алоқаларини янги босқичга олиб чиқмоқда\nТожикистон ва Ўзбекистон қуролли кучлари «Мустаҳкам биродарлик» деб номланган машқларда иштирок этишди. Бу 1991 йилда икки мамлакат Совет Иттифоқидан мустақил бўлганидан кейин ҳамкорликда ўтказилган илк машғулотлар бўлди.


Сийрат: Абу Зар разияллоҳу анҳунинг Исломга кириши (2)\nBy Исмоил Муҳаммад Яъқуб on 05/30/2021 СИЙРАТ ТАРИХ\nУшбу ҳодисадан олинадиган ибратли сабоқлар (давоми):\nМаълумот олишда шошилмаслик. Абу Зар Қурайш Расулуллоҳ саллаллоҳу алайҳи ва саллам билан сўзлашган кишиларга адоват қилишини билгани учун бу борада эҳтиёткорона иш тутди. Зеро, ўша давр ҳолати эҳтиёткорлик билан иш тутишни тақозо этар эди. Агар Абу Зар Пайғамбар алайҳиссалом ҳақларида бировдан сўраганида эди, Қурайш бундан хабар топиб, унга азият бермасдан қўймас эди. Натижада Абу Зар мақсадига эриша олмай, ортига қайтиб кетган бўлар эди. Ҳолбуки, Маккага келишда озмунча машаққат ва қийинчиликларга дуч келмади.\nМаълумот беришдан олдин эҳтиёткорлик чораларини олиш керак. Али разияллоҳу анҳу Абу Зардан Маккага нима сабабдан келгани ҳақида сўраганда Абу Зар унинг уйида уч кун меҳмон бўлишига қарамай, эҳтиёткорлик чорасини олиб, ҳеч кимга айтмасликни шарт қилди, шундан кейингина Маккага келиши сабабини айтди. Ва шу билан бирга Али разияллоҳу анҳудан Расулуллоҳ саллаллоҳу алайҳи ва салламга йўллаб қўйишини ҳам сўради. Мана шундай қилиб ўз мақсадига эришди.\nҲаракатни яшириш. Али билан Абу Зар ўртасида баъзи ишораларга ёки муайян ҳаракатга келишув бўлди. Али биров уларни кузатаётганидан шубҳаланса, пойабзалини тузатаётгандай ёки кўзадан сув қуяётгандай бўлиб туришини айтди. Арқамнинг ҳовлисига етиб олгунга қадар мана шундай эҳтиёкорлик билан боришди. Абу Зар ҳам кутилмаганда кўнгилсиз воқеа содир бўлишидан қўрқиб Алидан орқароқда юрар эди.\nМаълум ишораларга келишиб олиб иш тутиш саҳобаларнинг эҳтиёткорлик борасида жуда пухта иш тутганликларига ва хавфсизлик қадрини ҳис эта билганликларига далолат қилади. Эҳтиёткорлик барча ишларида одатга айланган эди. Шунинг учун ҳамма ишлари тартибли ва олдиндан келишилган бўлар эди. Саҳобалар омонлик ва хавфсизликни ҳис этганлари ва унинг қадрига етганларидек, биз ҳам уни ҳис эта билишимиз, қадрига етишимиз керак. Айниқса, бизнинг давримизда бунинг аҳамияти каттадир. Хавфсизликнинг ҳозирда ўзига хос ўқув юртлари, замонавий технологияси, ривожланган усуллари ва воситалари, кучли жиҳозлари, молиявий дастаклари мавжуд. Маълумотлар икки хил бўлиб, бири умумий, иккинчиси хос маълумотлардан иборатдир. Иккинчиси бебаҳо бўлиб, унга эришиш йўлида керак бўлса жонни берилади. Модомики шундай экан, мусулмонлар омонлик ва хавфсизлик масаласига аҳамият қаратишлари лозим. Токи муаммолари душманларга етиб бормасин, сирларидан душман хабар топмасин.\nАбу Зарнинг ҳақни сидқидилдан излагани ҳамда ақлли ва фаҳм-фаросатли экани маълум бўлади. Дарҳақиқат, у Исломни таклиф этилганда уни қабул қилди.\nРасулуллоҳ саллаллоҳу алайҳи ва саллам саҳобаларнинг хавфсизликларини таъминлашга катта аҳамият қаратдилар. Абу Зарни оиласига қайтариб юборишлари ва Аллоҳ у зотни зоҳир қилмагунича сир сақлашга буюрганликлари шунга далолат қилади.\nАбу Зарнинг ҳақ йўлда шижоатли ва довюрак бўлганлиги. Зеро, у қурайшликлар олдида қўрқмасдан, Исломга кирганини баралла эълон қилди. Бу билан уларни руҳий тушкунликка туширди ва ҳақни ошкор қилди. Чунки у Пайғамбар алайҳиссаломнинг сир тутиш ҳақидаги буйруқларини вожиб деб билмаган эди. Балки у зот унга шафқат бобидан айтган бўлсалар керак деб тушуниб, мушрикларга ўзининг довюраклигини кўрсатиб қўйди. Пайғамбар алайҳиссалом ҳам унинг бу ишини инкор этмадилар. Бу ҳодисадан киши азият етиши эҳтимоли бўлса ҳам ҳақни айтиши жоизлиги келиб чиқади. Ваҳоланки, ундай ҳолатда сукут қилиш жоиз, аслида. Бу масала ҳолатга ва мақсадга қараб турлича ҳукмга эгадир. Шунга кўра ажр-савоб турличадир.\nАбу Зарнинг тутган ўрни даъват иши учун жуда муҳим. Зеро, у Қурайшнинг Расулуллоҳ саллаллоҳу алайҳи ва саллам билан олиб борган руҳий урушига қарши курашга катта ҳисса қўшди. Унинг бу иши Макка кофирларига катта маънавий зарба бўлган эди. Бунга сабаб эса Абу Зарнинг довюраклиги, мардлиги ва озорни кўтаришга бўлган сабр-тоқати бўлди. Мушриклар томонидан калтакланиб, бадани қонга беланса ҳам шаҳодатни қайта-қайта айтган эди.\nАббос мусулмонларнинг ҳимоясига чиқиб, Абу Зарни Қурайшнинг чангалидан қутқариши унинг мусулмонларга мойил эканидан дарак беради. У Макка кофирларининг табиатларини яхши билганлигидан уларни ўз фикрига қониқтира олди. Қурайшнинг Ғифор қабиласи диёридан ўтадиган тижорат карвонларига бўладиган хатардан уларни огоҳ этди.\nАбу Зар Расулуллоҳ саллаллоҳу алайҳи ва салламнинг Маккада хавфсизлик борасида жорий этган қоидаларга риоя қилди. Лекин у Пайғамбар алайҳиссаломга қанчалар муҳаббат қўймасин, у зот билан бирга бўлишни қанчалар истамасин, у зотнинг буйруқларига бўйсунишга мажбур эди. Шу сабабли Маккани ташлаб, қавми ёнига қайтиб кетди. Оила аъзоларининг ҳидоят топишларига умид қилиб, уларни Исломга даъват этди. Дастлаб укасини, сўнг онасини, кейин бутун қавмини динга чақирди.\nАбу Зарнинг қавмига қилган даъвати таъсири бўлди, уларни Исломга киришга қаноатлантира олди. Бироқ у даъват ишида шундай катта малакага эга бўлса-да, амирликка лойиқ эмас эди. Имом Муслим ривоят қилган ҳадисда айтилишича, Абу Зар: “Ё Расулуллоҳ, мени амир қилиб қўймайсизми?” деди. Абу Зар айтади: “У зот елкамга бир урдилар, сўнг: “Эй Абу Зар, сен заифсан, амирлик омонатдир, қиёмат куни эса надомат ва зиёндир. Фақат ҳаққини адо эта олган ва зиммасидаги бурчини бажарган киши бундан мустаснодир”, дедилар. Ҳар бир шахсни Аллоҳ унинг қобилиятига қараб ишга солади. Кишининг даъват ишида ютуқларга эришгани бошқа барча ишларнинг уддасидан чиқади, дегани эмас.\nАбу Зар Исломга аввалгилардан бўлиб киргани ва мартабасининг улуғлигига қарамай, раҳбарликни Ғифор қабиласининг бошлиғи Аймо ибн Раҳазага топширди. Бу Аймонинг бошқарув ишларида катта маҳоратга эга эканига далолат қилади. Бошқарув дегани барча ишларни ўзи бажаравермаслик ва одамларга қобилиятларига қараб вазифалар топшириш, уларни ўз ўринларига қўйишдан иборатдир.\nАбу Зарнинг даъват ишида моҳирлиги. Унинг қўлида Ғифор қабиласининг ярми Исломга кирди, қолган ярми ҳам ҳижратдан кейин Исломни қабул қилди.\nКофирлар исломий даъватнинг илк даврида унга қарши қўллаган ахборот урушлари, мусулмонларни ёмон отлиққа чиқариш учун қилган барча уринишлари кўзланган натижани бермади. Расулуллоҳ саллаллоҳу алайҳи ва салламнинг овозлари уларнинг овозларидан баланд келди. У зотнинг ҳақни етказишда қўллаган воситалари уларникига қараганда кучлироқ эди. Юксак асослар устида собитқадам туришлари кофирлар ўйлагандан анча юқори эди. Зеро, у зот уйларида ёки Масжиди Ҳаромнинг бир бурчагида ўтириб олиб, даъватларини яшириб, ўзларини душманнинг заҳарли ўқидан асраш пайида бўлмаган эдилар. Балки жонларини хавф остига қўйиб, Масжиди Ҳаромда, кофирларнинг олдида Қуръон тиловат қилар эдилар. Уни эшитган киши қалбига ҳидоят нури кирар эди. Зимод ал-Аздий, Амр ибн Абаса, Абу Зар Ғифорий, Туфайл ибн Амр Давсий ва Имроннинг отаси Ҳусойн каби зотлар Қуръон тиловатини эшитиб ҳидоятга эришган эдилар. Бу эса Қурайш қўллаган ахборот урушининг мағлубиятга учраганига ёрқин далилдир.\n Иброҳим Алий, “Фис-сийра ан-набавия ли-жавониб ал-ҳазр вал-ҳимая”, 57-58-бетлар.\n Маҳмуд Шийт Хаттоб, “Дурусун фил-китман”, 9-бет.\n “Ал-ваҳй ва таблиғ ар-рисолат”, 95-бет.\n “Ал-ваҳй ва таблиғ ар-рисолат”, 94-95-бетлар.\n Муслим ривояти, “Амирликни суймаслик боби”, 3/1457-1825.\n “Ал-ваҳй ва таблиғ ар-рисолат”, 100-бет.\n Амрий, “Ас-сийра ан-набавия ас-саҳиҳа”, 1/45-бет.\nAvvalgi maqolaТафсири муяссар, Нисо сураси, 1-6 оятлар\nKeyingi maqola Намоз: Нафл намозлар фазилати ва қиёмда узоқ туриш мустаҳаблиги


Рейтинги пастлаб бораётган Путин Россия парламентига йиллик мурожаатини йўллади\n04 март 2021, Тошкент вақти: 08:44\n20 февраль куни Россия президенти Владимир Путин Россия парламенти олдида йиллик нутқини сўзлади. Президент ҳукумат эндиликда “қарзга олинмаган, балки ишлаб топилган” улкан ресурсларни мамлакатни ривожлантириш учун харжлай олишини айтди.\nПутин россияликларга жорий йилда турмуш даражаси яхшиланишини ваъда қилди.\n- Кута олмаймиз, вазият яхши томонга ўзгариши керак, - деди президент.\nХусусан, Путин россиялик оилаларга солиқ тўлаш бўйича енгилликлар берилишини ваъда қилди.\nЯқинда ўтказилган сўровлар президент Путиннинг рейтинги кейинги 13 йил ичида рекорд даражада пастлаб кетганини кўрсатади.\nКремлга яқин тадқиқот маркази маълумотларига кўра, ҳозирги кунда беш россияликнинг биттаси қашшоқликда яшамоқда.\n2018 йилда ҳукуматнинг нафақа ёшини кўтариш режаси норозилик намойишларига сабаб бўлди.\nРоссия Украинанинг Қрим минтақасини аннексия қилиб, Украина шарқида россияпараст айирмачиларни қўллаб келаётгани учун ҳали ҳам санкцияларга дучор бўлиб келади.


“Президентни кўрамиз деб борcак, бегона уйга бир неча соатга қамаб қўйишди”\n28 феврал 2021, Тошкент вақти: 05:07\nСуратни Озодликка жўнатган бўкаликнинг ёзишича, бу туман марказидаги Президент кирмайдиган кўчалардан биридаги кўринишдир.\nБўка, Пискент, Паркент, Оҳангарон, Бекобод, Қуйичирчиқ, Оққўрғон ва Чиноз туманларида саноат ривожи пастлигича қолмоқда. Қуйичирчиқ, Бекобод, Оҳангарон, Пискент ва Бўка туманларида аҳоли жон бошига хизмат кўрсатиш ҳажми республика бўйича ўртача кўрсаткичдан 2−3 баробар кам.\nБу ҳақда Президент Мирзиёев 3 июнь куни Нурафшон шаҳрида Тошкент вилоят фаоллари, ҳокимлар ва секторлар раҳбарлари, республика идоралари мутасаддилари иштирокида ўтказилган йиғилишда айтгани тўғрисида давлат раҳбари расмий сайти хабар қилди.\n1 июнь куни президент Мирзиёев Тошкент вилоятига амалий сафар билан борган эди. Шу куни президент Ангрен шаҳрида бўлди.\nВилоятнинг Бўка туманидан Озодликка келган хат муаллифининг ёзишича, давлат раҳбаринининг шу туманга ҳам келиши кутилган.\nХатда президентни кутиб олишга қандай тайёргарлик кўрилгани ҳамда унинг хавфсизлиги қандай таъминлангани тасвирланган:\nТошкент вилояти Бўка туманидан ёзмоқдаман. Туманимизга “президент Шавкат Миромонович ташриф буюради” дея оламжаҳон ишлар килинди. Бўстон маҳалласи city’га айланар экан. Бўстонда парк ва тўқимачилик корхонаси очилиш маросими бўлади, президентни кўрамиз, деб борсак, ҳаммаёқни Миллий гвардия йигитлари босиб кетибди.\nСуратни Озодликка юборган бўкаликнинг ёзишича, суратда Президентни кутиб олишга тайёргарлик ишлари акс этган.\nБекободдан икки автобус эркакларни олиб келишибди, улар президент келишига боғ ва йўлакни ёғ тушса ялагудек қилиб тозалади. Аёллар ҳам ҳар беш дақиқада ўриндиқларни артиш билан овора. Қишлоқ болалари байрамда “Баҳор” лагерига бормай шу ерга келган экан, байрам кечга деб ҳаммани қувиб чиқаришди.\nЁшлар иттифоқи раҳбари Қаҳрамон Қуронбоев бир депутат билан келганди. Шу орада халқ орасидан бир кекса онахон чиқиб “арзим бор” деб қолди. Рация кўтарган икки аёл ҳалиги онахонни авраб “Дамас”га ўтирғизиб, олиб кетишди.\nБиз ҳам президент билан учрашамиз деб боргандик. Аммо бир хонадонда дам олиб кейинроқ чиқамиз десак, ҳар бир дарвоза тагида уюлиб турган Миллий гвардия йигитлари уйдан чиқаришмади. Бегона уйда 10 та аёл 3 соат қамалиб ўтирдик. Ахийри ўтиргандан фойда йўқ деб уч киши хонадон эгасининг молхонасидан кўчага ошиб тушиб, амаллаб уйга етиб олдик. Биздан бошқа аёлларни соат 17:30 да чиқаришибди.\nПрезидент кирадиган ва кирмайдиган кўчалардаги фарқни кўриб ачиниб кетдик. Лаганбардорлик, кўзбўямачиликнинг нима кераги бор?! Бутун Ўзбекистонни алдашмоқда булар...”\nОзодликка Бўкадан 3 июнь куни келган бу хат муаллифи ўз мактубига туман марказининг "Президент кирадиган ва кирмайдиган кўчалардаги фарқни" кўрсатиш учун қуйидаги бир неча суратни ҳам илова қилди.\nСуратни Озодликка жўнатган бўкаликнинг ёзишича, бу туман марказидаги Президент кирмайдиган кўчалардан биридир\nСуратни Озодликка жўнатган бўкаликнинг ёзишича, бу туман марказидаги Президент кириб қолиши мумкин бўлган парк.\nЭслатма: OzodMaktub рукни остида чоп этиладиган фикрлар муаллифнинг шахсий қарашлари ифодасидир. Озодлик бу мулоҳазалар учун масъул эмас.\nМирзиёев: Халқ депутатлари маҳаллий кенгашига ҳоким раис бўлмайди\nПрезидент: Одамларимиз Яқин Шарққа аҳволимиз ҳароб бўлгани учун кетган


Солиқ саводхонлиги ва қонунчилиги бўйича фуқароларда ёшликдан кўникма ҳосил қилиб бориш солиқ тарғиботидаги энг мақбул усулдир.\nШуни инобатга олган ҳолда Республика Давлат солиқ қўмитаси Олий ва ўрта махсус касб-ҳунар таълими вазирлиги, Халқ таълими вазирлиги билан ҳамкорликда мактабларда, касб-ҳунар таълими коллежлари ҳамда олий таълим муассасаларининг ноиқтисодий йўналишларида солиқ саводхонлиги бўйича махсус ўқув режалари ишлаб чиқилди.\nУшбу режага мувофиқ 1-синфдан 9-синфгача бўлган мактаб ўқувчилар учун лотин алифбосида ўқув дарсликлари яратилди ва 2008-2009 ўқув йили режасига киритилди.\nМазкур китоблар 1-4 синф ўқувчилари учун «Иқтисод ва солиқ алифбоси», 5-7-синфларга «Иқтисод ва солиқ сабоқлари», 8-9синф ўқувчилари учун эса «Солиққа тортиш асослари» номлари остида чиқарилган. Ноиқтисодий йўналишдаги олий таълим муассасалари учун эса ўқув қўлланмаси «Солиқ ва солиққа тортиш» дарслиги сифатида ўз ифодасини топади. Мазкур қўлланмалар умумий ўрта таълим муассасалари фанлар таркибида 38 соат, олий таълим муассасаларининг таълим йўналишларида 36 соат, ўрта махсус касб-ҳунар муассасаларининг ноиқтисодий йўналишларида эса 20 соатга мўлжалланган.\nМазкур қўлланмалар умумий ўрта таълим муассасалари фанлар таркибида 38 соат, олий таълим муассасаларининг таълим йўналишларида 36 соат, ўрта махсус касб-ҳунар муассасаларининг ноиқтисодий йўналишларида эса 20 соатга мўлжалланган.\nБундан ташқари касб-ҳунар коллежлари профессор – ўқитувчилари ва талабаларига, шунингдек, бизнес мактаблари ўқитувчилари ва тингловчилари, тадбиркорлик фаолияти билан шуғулланувчи кичик бизнес ходимлари ҳамда тадбиркорлик ва бизнес билан қизиқувчи кенг жамоатчиликка мўлжалланган.\nСолиқ саводхонлиги ва қонунчилиги бўйича фуқароларда ёшликдан кўникма ҳосил қилиб бориш солиқ тарғиботидаги энг мақбул усулдир. Шуни инобатга олган ҳолда Давлат солиқ қўмитаси томонидан кичик ёшдаги мактаб ўқувчилари учун ранг-баранг суратлардан иборат «Солиқ нима?» номли ҳуқуқий-иқтисодий сабоқ яратилди. Мазкур китоб мамлакатимиз мустақиллигининг 17 йиллиги арафасида кичкинтойларга тақдим этилди.\n“Солиқ нима?” китоби ўз ичига ажойиб мисоллар орқали ифода этилган мавзуларни қамраб олган. Болажонлар ҳуқуқий иқтисодий сабоқда китоб қаҳрамони билан боғлиқ бўлган саргузаштларга дуч келадилар. Унда шеърлар, қизиқарли ҳикоялар, эртаклар ёрдамида солиқлар ҳақидаги дастлабки тасаввурлар шакллантирилишига алоҳида аҳамият берилган. Мазкур китобча нафақат кичкинтойлар балки катталар учун ҳам бирдек қизиқарли маълумотларга бой.\nИқтисод ва солиқ алифбоси\nУмумтаълим мактабларининг 1-синф ўқувчилари учун “Иқтисод ва солиқ алифбоси” дарслигида – инсон эҳтиёжлари, имкониятлари, меҳнати ҳақида маълумотлар бериш билан дастлабки кўникмалар ҳосил қилинади. Унда маънавий эҳтиёжлар, одамлар нима учун меҳнат қилишлари, унинг турлари тўғрисидаги мавзулар ранг баранг тасвирлар орқали ўрганилади. Нима қаерда ишлаб чиқарилиши тўғрисидаги маълумотлар эса кичик ёшдаги ўқувчилар учун қизиқарли бўлиши билан маърифий аҳамият касб этади\nУмумтаълим мактабларининг 2-синф ўқувчилари учун “Иқтисод ва солиқ алифбоси” дарслигида товарлар, хизматлар, харид қилиш, бозор турлари ҳақидаги маълумотлар билан бирга пул ниманинг эвазига топилиши, кимлар солиқ тўлаши ҳақидаги мавзуларга тўхталиб ўтилган. Ҳар бир мавзу қизиқарли ҳикоялар ва математик масалалар ёрдамида ўрганилади. Шунингдек, дарслик солиқ соҳасига оид бошқотирмалар, кроссвордлар, сўз ўйинларидан иборат бўлиб, болалар учун ёдда қоларли тарзда ифода этилган.\nУмумтаълим мактабларининг 3-синф ўқувчилари учун “Иқтисод ва солиқ алифбоси” дарслигида мавзулар аввалги синфлардагига қараганда анча жиддийлашиб, унда ўқувчилар оиланинг даромадлари ва харажатлари, мулк турлари ва улардан тўланадиган солиқлар хусусида сўз боради. Бундан ташқари, тадбиркорлик фаолияти хусусида содда, болалар тилида маълумот берилади.\nУмумтаълим мактабларининг 4-синф ўқувчилари учун “Иқтисод ва солиқ алифбоси” дарслигида ўқувчилар тадбиркорлик, мулк, корхона фаолияти хусусида мустақил фикрлашга ундовчи мавзулар билан танишадилар. Ўрганиладиган мавзулар аввлги синфдагиларга қараганда анча бойитилиб, иқтисодиётнинг мактаб фаолиятига таъсири, мактаб иқтисодиётида ўқувчининг ўрни, коммунал хизматлар учун тўловлар ҳақидаги маълумотлар мужассамлашган.\nИқтисод ва солиқ сабоқлари\nУмумтаълим мактабларининг 5-синф ўқувчилари учун “Иқтисод ва солиқ сабоқлари” дарслигида ўқувчилар эҳтиёжлар ва ресурслар, айрибошлаш ва пул, иш ҳақи каби мавзулар билан танишиб, даромад, нарх, жисмоний шахслардан олинадиган даромад солиғи каби мавзуларни ўрганадилар.\nУмумтаълим мактабларининг 6-синф ўқувчилари учун “Иқтисод ва солиқ сабоқлари” дарслигида солиқ соҳаслари, мулк, банклар, ишлаб чиқариш каби мавзуларни экология мавзулари билан боғланган ҳолда ўрганилади. Шунингдек, сув манбаларидан фойдаланишда тўланадиган солиқ каби мавзулар акс этган. Ўтилган ҳар бир мавзу сўнгида назорат саволлари тузилган бўлиб, ўқувчилар ўзлаштирган билимларини синовлар ёрдамида мустахкамлайдилар.\nУмумтаълим мактабларининг 7-синф ўқувчилари учун “Иқтисод ва солиқ сабоқлари” дарслигида ўқувчилар бирмунча кенг миқёсдаги давлат ва иқтисодиёт, ташқи иқтисодий алоқалар каби мавзулар билан танишади. Шунингдек, ялпи даромад ва ягона ер солиғи, акциз ва қўшимча қиймат солиғи каби солиқ турлари, тадбиркорлик фаолиятини ташкил этишнинг назарий жиҳатларини ўрганадилар.\nУмумтаълим мактабларининг 8-синф ўқувчилари учун “Солиққа тортиш асослари” дарслигидан Ўзбекистон Республикасининг Солиқ кодекси моддалари ҳамда солиқ ва солиқ тўловларига оид материаллар жой олган. Унда солиқ тўловининг ўзига хос хусусияти, солиқ тўловчининг ҳуқуқлари ўрганилиши билан бирга умумдавлат ва маҳаллий солиқлар, мажбурий тўловлар мавзуларига ҳам алоҳида эътибор қаратилган.\nУмумтаълим мактабларининг 9-синф ўқувчилари учун “Солиққа тортиш асослари” дарслигида мавзулар ўқувчининг ёшига мос тарзда, жисмоний ва юридик шахслар томонидан тўланадиган даромад солиғи, мол-мулк солиғи, ер солиғи, ягона солиқ тўлови каби масалалар кенг ёритилган. Шунингдек, ер қаъридан фойдаланганлик учун солиқ, ижтимоий жамғармаларга мажбурий тўловлар каби мавзулар тўлиқ ўрганилади.\nСолиқ саводхонлиги ва қонунчилигини ўқувчи ёшлар ўртасида кенг тарғиб қилишда турли семинар ҳамда кўрик-танловлар ўтказишнинг аҳамияти каттадир. Ана шу мақсадда Давлат солиқ қўмитаси томонидан Олий ва ўрта махсус касб-ҳунар таълими вазирлиги, Халқ таълими вазирлиги билан ҳамкорликда умумтаълим мактаблари, академик лицейлар ва касб-ҳунар коллежлари ўқувчилари ўртасида «Солиқ билимлари-болаларга» номли ижодий кўрик-танлови, ёзги болалар оромгоҳларида хордиқ чиқараётган ўқувчи ёшлар ўртасида «Солиқ ҳақида Сиз нимани биласиз», Олий таълим муассасалари талабалари ўртасида «Солиқ билимдонлари» кўрик такловлари ўтказиб келинмоқда..


07.05.2015 Чоп этиш учун\nЎзбекистон Республикаси Олий Мажлиси Қонунчилик палатасининг 2015 йилга ва кейинги йилларга мўлжалланган ташкилий-ҳуқуқий тадбирлари, қонун ижодкорлиги ва назорат-таҳлил ишлари Дастурини амалга ошириш чора-тадбирлар режасида қонун лойиҳаларининг турли даражадаги давлат бошқаруви идоралари, фуқаролик жамияти институтларида самарали муҳокамасини ташкил қилиш мақсадида Қонунчилик палатаси қўмиталари ҳузурида экспертлар гуруҳларини тузиш назарда тутилган. Айнан шу муносабати билан куни кеча парламент қуйи палатаси расмий веб-сайтига Ўзбекистон Республикаси Олий Мажлиси Қонунчилик палатаси қўмиталари ҳузурида экспертлар гуруҳи тўғрисидаги Низом жойлаштирилди. Парламент қуйи палатаси тегишли қўмиталари ҳузурида экспертлар гуруҳлари тузишнинг асосий мақсади сифатли татбиқ этилиши, мувофиқлилиги ва тизимлилигини таъминловчи қонун ҳужжатларининг ишлаб чиқилишини таъминлашдан иборат. Қонун лойиҳаларини тайёрлашда ўз фаолиятини ижтимоий муносабатларнинг турли соҳаларида амалга оширадиган экспертлар, юқори малакали мутахассисларнинг фикр-мулоҳазаларини ҳисобга олиш муҳимдир. Шу ўринда таъкидлаш жоизки, ишлаб чиқилган Низом ҳам депутатлар, ҳам экспертлар ҳамияти орасида катта қизиқишга сабаб бўлди. Шунинг учун ҳам ҳозирги вақтда депутатлар корпуси ушбу Низомни кенг муҳокама қилмоқда. Депутатлар ва экспертларнинг фикрича, қонун лойиҳаларини ишлаб чиқишда уларнинг ўзаро ҳамкорлигини кучайтириш лозим. Бундан ташқари, депутатлар таъкидлаганидек, Қонунчилик палатаси экспертларни қонун лойиҳаларини ишлаб чиқишга жалб қилар экан, шу тариқа илмий-текшириш институтлари, вазирликлар, идоралар ва бошқа ташкилотлар билан ўзаро ҳамкорликни таъминлайди.\nБугунги кунда қонунни ишлаб чиқиш ва қабул қилишнинг ўзи етарли эмаслигини назарда тутиш муҳимдир. Қонун ижросини таъминлайдиган механизмларни ишлаб чиқиш зарур. Шу маънода депутатлар корпусига экспертларнинг малакали фикр-мулоҳазалари қимматли ҳисобланади. Экспертлар фаолиятидан мумкин қадар кўпроқ самара олиш учун экспертлар гуруҳи ҳузурида фаолият кўрсатадиган қўмита фаолияти ҳақидаги ахборотга эга бўлиши учун имконият яратиш зарур. Шу нуқтаи назардан қабул қилинган Низом экспертларнинг эркин фаолият кўрсатиши учун шароит яратади. Хусусан, Низомда экспертларга Қонунчилик палатасининг тегишли қўмитасидан ўз фаолиятини амалга ошириш, қонун лойиҳалари юзасидан хулосалар ва тавсиялар тайёрлаш учун зарур ахборот олиш ваколати ва бошқа қатор муҳим ваколатлар берилган.\nШу билан бирга экспертлар гуруҳларининг самарали фаолиятини таъминлаш учун, назаримизда, зарурат бўлганда қўмита раислари иштирокида экспертлар ҳамжамиятининг қўшма йиғилишларини ўтказиш ва йиғилишларда қабул қилинадиган қонун лойиҳаларини муҳокама қилиш зарур.\nЎзбекистон Республикаси Олий Мажлиси Қонунчилик палатаси Демократик институтлар, нодавлат ташкилотлари ва фуқароларнинг ўзини ўзи бошқариш органлари қўмитаси раисининг ўринбосари.\nКўришлар сони: 9559


05:00 / 07.03.2017 4821 pdf Ўқиш режими + -\nАммо, жон бор жойда жанжал бор, деганларидек, кишилар истамасалар ҳам, оила аъзолари – эр-хотин орасида тушунмовчиликлар, келишмовчиликлар ва уриш-жанжаллар чиқиб туриши бор. Ушбу ҳолатни тўғри ҳал қилиш ҳам оиланинг ва унинг аъзоларининг саодатига хизмат қиладиган муҳим омиллардан биридир.\nБу масалада икки тараф ҳам бир-бирини яхши тушуниши, аёл эрнинг, эр аёлнинг риоясини қилиши лозим. Икковлари бир-бирларининг одатларини, нимадан хафа ва нимадан хурсанд бўлишларини, руҳий кечинмаларида ва кайфиятларида бўладиган ўзгаришларни яхши тушуниб етишлари зарур. Сўнгра бир-бирларини хафа қиладиган нарсалардан йироқ бўлиб, хурсанд қиладиган нарсаларга яқин бўлишга ҳаракат қилишлари керак.\nРасулуллоҳ соллаллоҳу алайҳи васалламнинг оилаларида ана шу ҳолат ҳукм сурган.\n«Тўғри! Аллоҳга қасамки, эй Аллоҳнинг Расули, исмингиздан бошқани ҳижрон этмайман», – дедим».\nМана шу ҳадиси шарифда икки тарафнинг бир-бирларига нозик қарашлари ва илтифотлари очиқ баён этилмоқда. Оддий ҳолатдаги сўзлашув билан бошқа ҳолатдаги сўзлашувда ўрни алмашиб қоладиган биргина сўзнинг фарқига бориш ҳам мулоҳаза қилинмоқда.\nРасулуллоҳ соллаллоҳу алайҳи васаллам Оиша онамиз розияллоҳу анҳонинг гапларидаги бир оғиз сўзнинг ўзгаришидан у кишининг руҳиятидаги ўзгаришни англаганлар.\nОиша онамиз розияллоҳу анҳо бўлсалар ўзларидаги ана ўша ўзгаришни жуда нозиклик билан юзага чиқарганлар. Бақир-чақир, йиғлаш, қовоқ солиш, зарда қилиш, гапирмай қўйиш, заҳарханда қилиш кабиларнинг бирортасининг ҳиди ҳам йўқ. Оддий ҳолатдагидан бошқа пайт фақат бир сўзнинг ўрнига бошқасини ишлатиш бор.\nИкки тараф бир бўлганда эса, ҳар бирлари ўз кечинмаларини бир-бирларига очиқ айтганлар. Бир тарафнинг аччиғи чиққан, аммо бу жанжалга айланмаган, ҳар икки тараф керакли чорани кўрган ва иш яхшилик билан охирига етган.\nБиз ҳам оилаларимизда худди шундай бўлишига ҳаракат қилишимиз керак. Эр-хотинлар бир-бирларини яхши тушунишлари, бир-бирларига нисбатан кечиримли бўлишлари ва турли нохушликларнинг олдини биргаликда олишлари лозим.\nМусулмон мутахассислар эр-хотин орасидаги хилофни ҳал қилиш учун ўз тавсияларини қуйидагича тақдим қиладилар:\nЭр-хотин орасидаги хилофни ҳал қилиш услубида гап кўп. Айнан ўша услуб орадаги хилофни йўққа чиқариши ҳам мумкин ёки авж олдириб юбориши ҳам мукин. Шунинг учун бу масалада эр-хотин воқеъликдан келиб чиққан ҳолларида ёндашишлари ва уни ҳал қилиш учун муносиб услубни ишга солишлари керак.\nАччиқ сўз, қўполлик ва дўқ-пўписа дард устига чипқон бўлиши, ярани газак олдириши ҳамда ярашиб олгандан кейин ҳам қалб жароҳати шаклида туриши борлигини ҳар ким яхши англаши лозим.\nШунингдек, жим туриш, бир-бирини индамасдан «енгиш» ҳам вақтинчалик ечим бўлиб, мазкур нохушликларнинг жамланиб бориши, бир пайти келганда портлаб, ҳаммаси бирданига юзага чиқиши ҳам яхшиликка олиб бормайди.\nЭр-хотин орасидаги хилофни бартараф қилишда масхара, инкор, бош тортиш ва «меники тўғри»да маҳкам туриб олиб, бир томон иккинчисини енгиши услуби ҳам тўғри эмас. Бунда хилоф янада чуқурлашиши мумкин.\nЭр-хотин орасидаги хилофни бартараф қилишда насаб, мол, жамол ва унвонларни ишга солиш ҳам яхшиликка олиб бормаслигини унутмаслик зарур.\nЭр-хотин орасидаги хилофни бартараф қилишда қуйидагиларга эътибор бериш тавсия қилинади:\n1. Аввало муаммо ҳақиқатда ҳам хилоф даражасига бориб етганми ёки фақатгина тушунмовчиликдан иборатми, шуни аниқлаб олиш керак. Чунки кўпинча орадаги оддий тушунмовчилик муаммо туғдирган бўлади. Агар ўша англаб етилса ва икки тараф бир-бирини тушунса, иш осон кўчади.\n2. Дастлаб ҳар ким ўзига назар солсин, ўзини ўзи тергасин, камчиликларини ўйласин, Аллоҳ кўриб, билиб турганини ёдга олсин. Шунда ҳар ким ўзига келади ва шеригининг ўзига нисбатан йўл қўйган хатосини арзимас санайди.\nШунинг учун икки тараф ҳам ушбу жасоратни кўрсатишга тайёр туриши даркор. Мазкур жасорат содир бўлганда эса, иккинчи тараф биринчи тарафнинг хатосини эътибор этганига ташаккур билдириши ва раҳмат айтиши лозим. Зотан, хатони эътироф этиш ботилда бардавом бўлишдан миллион марта афзалдир. Хатони эътироф этиш тўғри йўлдир.\nАбу Довуд ва бошқалар Анас розияллоҳу анҳудан ривоят қиладилар:\n«Набий соллаллоҳу алайҳи васаллам аёлларидан бирининг ҳузурида эдилар. Мўминларнинг оналаридан бирлари бир идишга таом солиб, ўз ходимларидан юбордилар. Бас, у (аёл) идишни қўли билан уриб, синдирди.\nНабий соллаллоҳу алайҳи васаллам идишнинг икки бўлагини бир-бирига қўшиб жамлаб, унга таомни йиға бошладилар ва: «Онангиз рашк қилди, енглар», – дедилар.\nУлар то у (аёл)нинг идиши келгунча едилар. У зот: «Енглар», деб, хизматчини ҳам, идишни ҳам тутиб турдилар. Токи улар (таом емоқдан) фориғ бўлганларида бутун идишни хизматчига бердилар».\nУшбу ривоятда исмлари айтилмаётган, Пайғамбар соллаллоҳу алайҳи васалламнинг олдиларида бўлган завжаи мутоҳҳаралари Оиша онамиздир. Бўлиб ўтган ҳодисани ровийлар мақтовга сазовор эмас, деб тушуниб, у кишининг исмларини очиқ айтмай, учинчи шахс сийғасида, у аёл, деб гап юритишган.\nБошқа бир ривоятда эса, бу ҳодисани Оиша онамизнинг ўзлари айтиб берганлар. Пайғамбаримиз соллаллоҳу алайҳи васаллам у кишининг уйларида бир тўп кишилар билан ўтирганларида София онамиз таом пишириб, ходимлари орқали юборадилар. Идиш ҳам, таом ҳам Оиша онамизникидан яхши бўлади.\nШунда Оиша онамизни титроқ босиб, София онамизнинг идишларини уриб, синдирадилар. Идиш иккига бўлиниб, таом тўкилади. Пайғамбаримиз соллаллоҳу алайҳи васаллам идишнинг бўлакларини йиғиштириб, ушлаб туриб, таомни унга тўплайдилар ва ўтирган кишиларга: «Онангизнинг рашки келди, сизлар (ҳеч хижолат бўлмай) таомни енглар», – дейдилар.\nБошқа ривоятда айтилишича, Оиша онамиз:\n«Ё Аллоҳнинг Расули, қилган ишимнинг каффороти нима?» – дейдилар. У зот:\n«Идишга ўхшаш идиш, таомга ўхшаш таом», – дейдилар.\nОиша онамиз розияллоҳу анҳо София онамизнинг синган идишларига ўхшаш идиш олиб келишга кетадилар.\nПайғамбаримиз соллаллоҳу алайҳи васаллам эса одамларга таомни едириб, таом олиб келган хизматчини кетказмай турадилар. Таом еб бўлинганидан кейин бутун идишни хизматчига берадилар.\n11. Эр-хотин орасидаги хилофни бартараф қилишда Аллоҳ таолонинг қисматига тан бериш ҳам катта ёрдам беради. Аёл киши эридан яхшилик кўрса, шукр қилсин. Агар бошқа нарсани кўрса, «Ҳамма эркаклар ҳам шундай», десин. Эр ҳам «Бу кўргулик ҳамманинг бошида ҳам бор, ёлғиз менга бўлаётгани йўқ», десин.\n12. Хилофни бартараф қилишни аччиғи чиқиб турганда ҳал қилишга киршмаслик керак. Вақт ўтиб, ғазаб босилиб, ақлу хуши жойига тушганда масалани хотиржамлик билан кўрса, яхши бўлади.\n13. Эр-хотин орасидаги хилофни бартараф қилишда ҳар икки тараф ҳам бир поғана паст тушишга тайёр туришлари керак бўлади. Чунки ҳар ким айтганида туриб олса, муаммони ҳал қилиш чигаллашади.\n14. Эр-хотин орасидаги хилофни бартараф қилишда икки тараф ҳам шошилмаслиги зарур.\nШошилиш шайтондандир. Ўзлари учун умр савдоси ҳисобланган муҳим масала ҳал бўлаётганини эсда тутиб, хотиржамлик билан иш олиб бориш муҳимдир.\n15. Эр-хотин орасидаги хилофни бартараф қилишда эр ҳам, хотин ҳам бахт-саодат молу дунёда, ҳовли жойда ёки бошқа моддий бойликларда эмаслигини бир зум ҳам эсдан чиқармасинлар. Балки, бахт-саодат фаровон турмушда, аҳил-иноқликда ва меҳр-муҳаббатда эканини билсинлар.\n16. Бир-бирларининг хатоларини, қоқилиш ва туртинишларини авф этишга доимо тайёр туриш ҳам эр-хотин орасидаги хилофнинг олдини олади.\nЭр-хотин орасидаги ўзаро муомалаларда содир бўладиган тушунмовчиликлар ва майда жанжаллар «Эр-хотиннинг уриши – дока рўмолнинг қуриши» сифатида ўтиб кетавериши мумкин. Аммо, иш жиддийлашиб, икки тарафдан бирининг бош кўтариши, яъни оилада ўзига юклатилган вазифаларни бажармаслик ҳолати юз берса, оиланинг бирлигига ҳақиқий таҳдид солинган бўлади. Энди жиддий чоралар кўриш зарур бўлиб қолади.\nУшбу ҳолат, ҳақиқатда ҳам, жиддий бўлганлиги учун уни Аллоҳ таолонинг Ўзи Қуръони Каримда муолажа қилган.\n1. Аёл томонидан бош кўтариш содир бўлгандаги ҳолатнинг муолажаси.\nИккинчидан, бу ерда эр-хотин орасидаги мазкур ноқулай ҳолатни бартараф қилиш учун уришдан бошқа чора кўриш мумкин эмас, деган гап йўқ. Айтайлик, эр ўзига қарши бош кўтарган, беодоблик қилган аёлига насиҳат қилди, жойини бошқа қилиб олиб, ҳижрон ҳам қилди. Бас, шундан кейин хотинини уришни истамаса, гуноҳкор бўладими? Албатта, гуноҳкор бўлмайди. Агар у аёлни калтаклашдан бошқа ярашиш чорасини кўрса, гуноҳкор бўладими? Мисол учун, аёлининг бошини силаб, яхши гаплар айтиб, ярашиб олса, Қуръони Каримга қарши чиққан бўладими?\n«Агар икковларининг оралари бузилишидан қўрқсангиз, у(эр)нинг аҳлидан бир ҳакам ва бу(хотин)нинг аҳлидан бир ҳакам юборинг. Агар ислоҳни ирода қилсалар, Аллоҳ у(эр-хотин)ларнинг орасини мувофиқлаштирур. Албатта, Аллоҳ Алийм ва Хобийрдир» («Нисо» сураси, 35-оят).\nЭр ўзи рози бўлган қариндошини, хотин ҳам ўзи рози бўлган бир қариндошини ҳакамликка тайин қиладилар. Розилик кейинчалик ҳакамлар чиқарган ҳукмга ҳам рози бўлишлари учун керак бўлади. Албатта, ҳакамлар ақлли, тажрибали, турмушнинг пасту баландидан хабардор кишилар бўлиши лозим. Табиийки, икковлари ҳам Аллоҳдан қўрққан ҳолда, адолатли ҳукм чиқаришга ҳаракат қилишлари керак. Ҳакамларнинг асосий вазифаси эр-хотин орасини ислоҳ қилишдир. Шунинг учун ҳам ояти каримада:\n«Агар ислоҳни ирода қилсалар, Аллоҳ у(эр-хотин)ларнинг орасини мувофиқлаштирур» деб, ҳакамларга ислоҳчилик нисбати берилмокда. Худди шу тушунчадан келиб чиқиб, баъзи уламолар: «Ҳакамларга фақат яраштириш, ислоҳ қилиш ҳуқуқи берилган», дейдилар. Бошқалари эса: «Ҳолатни ўргангач, ислоҳ қилишнинг иложи йўқлигига амин бўлишса, эру хотинни ажратиб қўйишга ҳам ҳақлари бор, шунингдек, уларга тегишли жазо чораларини, мол-мулкка оид масалаларни ҳам ҳал қилишади», дейдилар.\n«Ажратиш бўлса, рози эмасман», – деди. Шунда Али розияллоҳу анҳу:\nДемак, ҳакамлар иш бошлашидан олдин эр-хотин ўз розиликларини тўлиқ изҳор этишлари керак. Ҳакамлар эр-хотин орасини ажратиш ҳаққига ҳам эгалар.\nЛекин ҳакамлар кўпинча эр-хотинни яраштириб қўйишга ҳаракат қиладилар. Албатта, бу иш таъсирли чиқади. Чунки ҳакамлар қариндошлардан бўладилар. Улардан ҳар бири ўз қариндошининг оиласи бузилишини истамайди. Фақат ночор ҳолатлардагина ажратишга қарор қилишлари мумкин.\nҲозирги воқеълигимизда маҳалла қўмиталарининг ҳакамлик қилишлари одат бўлган. Бу ҳам яхши иш. Улар ҳам оилаларнинг бузилишидан кўра ярашиб кетишининг ташвишини қиладилар. Шунингдек, маҳкамалар ҳам. Буларнинг ҳаммаси эр-хотинни яраштириб қўйиш чораларини кўрганлари яхши.\n2. Эр томонидан бош кўтариш содир бўлгандаги ҳолатнинг муолажаси.\n«Агар аёл киши ўз эридан зуғум ва юз ўгириш содир бўлишидан қўрқса, икковлари ўзаро сулҳга келишишларида уларга гуноҳ йўқ. Сулҳ яхшидир. Нафсларга қизғаниш ўрнаштирилгандир. Агар яхшилик ва тақво қилсангиз, албатта, Аллоҳ нима қилаётганингиздан хабардордир» («Нисо» сураси, 128-оят).\nАввал ўрганилган оятларда агар оилада аёл киши томонидан эрига нафрат – бош кўтариш ҳолати юзага келганда нима қилиш кераклиги муолажа қилинган эди. Бу оятда эса, унинг акси муолажа қилинмоқда. Оилавий ҳаётда, турли сабабларга кўра, эрда хотинига нисбатан нафрат пайдо бўлиши мумкин. Натижада эр хотинидан ажралмоқчи ёки ундан юз ўгириб, талоқ ҳам қилмай, муомала ҳам қилмай, ташлаб қўймоқчи. Хотин эридан ажрашни хоҳламаса, ярашишга уринади.\n«Муҳаммад ибн Масламанинг қизи Рофеъ ибн Хадийжнинг хотини эди. Бас, унга бир иши – кибрими ёки бошқа нарсами ёқмай қолиб, уни талоқ қилишни ирода қилди. Шунда аёл: «Мени талоқ қилма, ўзинг билан олиб қол. Менга ўзинг хоҳлаганингча тақсим қил», – деди. Шунда Аллоҳ «Агар бир аёл…» оятини туширди».\nШофеъий «Муснад»да ривоят қилган.\nДемак, ушбу ояти кариманинг нозил бўлишига ҳаётий ҳодиса сабаб бўлган. Ислом ҳукмларининг хаёлий эмас, ҳаётий экани ҳам шундан. Бинобарин, ушбу биз ўрганаётган масала ҳам ҳаётий масаладир.\nУшбу тарзда оилани сақлаб қолиш ва унинг мустаҳкамлигини таъминлаш учун барча чора ва тадбирлар кўрилади.\nхолбек 11:10 / 14.12.2019\nжуда таъсирли экан бу мақола орқали мен жойларда тарғибот ташвиқот ишларини олиб бораман\n05:00 / 07.03.2017 2814\n05:00 / 07.03.2017 2953\nАллоҳ таоло Қуръони каримда шундай деб марҳамат қилади Ва сизларга сокинлик топишингиз учун ўзингиздан жуфтлар яратганлиги ва ораларингизда севги ва марҳаматни давоми...\n2525 05:00 / 15.02.2017\n2218 05:00 / 15.02.2017\n1959 05:00 / 14.02.2017\n3924 19:49 / 11.05.2018